Elakkan 5 Tabiat Makan Ini

Jika anda selalu mengeluh tentang
berat badan
 yang tidak menurun malah terus meningkat, lihat semula tabiat makan anda. Sebahagian daripadanya mungkin menjadi sebab yang menghalang anda mendapatkan berat badan yang sihat.

Mari lihat 5 tabiat makan buruk yang harus anda elakkan.

1. Makan terlalu banyak

Sederhana sentiasa menjadi pilihan terbaik dalam apa pun yang anda lakukan, termasuk pemakanan. Tidak kira sama ada sedang kenyang atau lapar, kuantiti makanan anda harus sesuai dengan keperluan diri. Cara yang paling tepat dan objektif dalam mengetahui keperluan makanan harian anda ialah dengan menggunakan
kalkulator BMR
.

Cara lain yang mudah dan ringkas adalah dengan berhenti makan sebelum kenyang. Panduan umum dalam menyukat kuantiti makanan pula ialah membahagikan pinggan anda kepada 1/3 nasi, 1/3 protein (ikan, ayam) dan 1/2 sayur/buah.

2. Kuah banjir

Memang tidak dinafikan bahawa kuah banjir menjadi pilihan ramai orang ketika menjamu roti canai atau nasi kandar. Di sebalik keenakan tersebut, tersembunyi bilangan kalori tinggi yang boleh memberikan anda lemak berlebihan dan mendedahkan tubuh kepada banyak risiko penyakit.

Tak perlu banjir pun sedap juga, kan?

3. Susu pekat manis

Walaupun bernama susu, ia sebenarnya bukanlah susu tetapi gula. Jika ingin minum susu, beli sahaja susu segar. Mengambil teh tarik atau kopi susu setiap pagi bukanlah satu tabiat yang baik. Kandungan gula yang tinggi dalam susu pekat manis meningkatkan risiko obesiti, kencing manis, dan penyakit jantung.

4. Tidak mengambil sarapan

Kehidupan yang sibuk dan jalan sesak di ibu kota kadangkala membuatkan anda meninggalkan
sarapan pagi
. Tanpa sedar, tabiat makan ini hanya akan membuatkan perut anda lapar dan anda akan makan dalam kuantiti yang lebih banyak pada waktu tengah hari. Walau sibuk macam mana pun, cuba untuk ambil sarapan setiap pagi meskipun hanya sekeping roti kosong.

5. Makan sambil melihat telefon

Makan dalam keadaan tidak fokus boleh mengganggu konsentrasi anda daripada makan dan membuatkan anda lebih sukar untuk benar-benar merasai tahap kekenyangan anda. Kesannya, anda akan makan lebih daripada kelaparan yang anda benar-benar alami.


Rasa Sampai Ke Otak, Prosedur Ambil Sampel Swab Hidung Untuk COVID-19 Menyakitkan?

Untuk mendapatkan lebih banyak info tentang coronavirus di Malaysia, sila dapatkannya di sini.

Semakin ramai individu yang melalui
ujian saringan jangkitan virus korona baharu (COVID-19)
, maka semakin ramailah yang terpaksa merasai ketidakselesaan prosedur pengambilan sampel swab hidung.

Ia bukanlah satu prosedur yang menyakitkan, namun mereka yang melaluinya tidak akan berasa selesa.

Jumlah mereka yang dijangkiti oleh virus sudah pun melebihi angka 3 juta. Di Malaysia, jumlah kes positif adalah seperti berikut.

[covid_19]

Memang tidak dinafikan bahawa
ujian saringan COVID-19 mampu mencegah penularan wabak melalui proses isolasi awal.

Artikel ini akan menerangkan sedikit sebanyak tentang ujian pengambilan sampel swab dalam usaha untuk mengesan jangkitan virus korona baharu.

Pengambilan sampel swab hidung, rasa macam ditusuk otak daripada hidung

Anda mesti tertanya-tanya, jika
sampel klinikal yang perlu diambil adalah dari bahagian sistem saluran pernafasan atas
, kenapa kena ambil melalui sampel swab hidung?

Bukankah melalui mulut lebih mudah?

Walaupun ia seakan logik untuk dipertimbangkan, tapi pengambilan sampel swab melalui hidung adalah lebih tepat dan mudah.

Oleh sebab itu pengambilan sampel swab perlu diambil melalui hidung.

Ia membolehkan doktor mengakses ruang belakang mulut dan hidung tanpa pesakit berasa hendak muntah.

Cuma, ia mungkin pedih memandangkan ruangan hidung agak sempit.

Bahkan Presiden Amerika Syarikat, Donald Trump yang melalui ujian saringan tersebut turut menyatakan dalam sidang media bahawa ia bukanlah satu perkara yang ingin diulanginya.

Turut viral video TikTok yang memaparkan aksi
pengambilan sampel swab pengguna oleh kakitangan kesihatan.

Dalam video itu, doktor yang mengambil sampel klinikal meminta maaf berulang kali.

Pengguna itu menunjukkan reaksi muka seakan menyakitkan dan batuk kemudiannya.

Ujarnya, bagaikan rasa seperti ditusuk otak melalui hidung.

Jelas sekali ujian ini jika dibuat dengan betul, pengguna tidak akan berasa sakit. Namun ia bukanlah satu prosedur yang selesa.

Oleh sebab
pengguna cenderung untuk batuk,
 kakitangan yang terlibat perlu memakai peralatan perlindungan peribadi (PPE) untuk melindungi diri sendiri.

Kenapa sampel klinikal perlu diambil melalui cara ini?

Cecair yang terkumpul di belakang hidung atau ruangan nasofarinks mempunyai jumlah virus yang lebih tinggi pada fasa awal jangkitan.

Menurut Dr Daniel Kuritzkes, Ketua Jabatan Penyakit Berjangkit di Hospital Boston, kebanyakan virus yang menjangkiti saluran pernafasan akan berkumpul di lokasi yang sama.

Perkara yang sama
turut berlaku jika seseorang itu dijangkiti oleh virus influenza.

Pengambilan sampel swab hidung mempunyai ketepatan yang jauh lebih tinggi berbanding pengambilan sampel melalui ruangan belakang mulut (orofarinks).

Jadi mengapa pada fasa awal wabak, doktor mengambil kedua-dua sampel swab oral dan hidung?

Baca juga:

Pengambilan sampel melalui kedua-dua saluran ini boleh mengakibatkan pembaziran putik kapas steril.

Pada awalnya, kebanyakan doktor tidak pasti yang mana satukah merupakan ujian saringan paling tepat untuk mengesan virus korona.

Namun, oleh sebab jumlah putik kapak steril semakin berkurangan,
pengambilan sampel swab hidung dilihat sebagai satu kaedah yang dapat memberikan keputusan yang tepat.

Pengambilan sampel swab tersebut hanya mengambil masa beberapa saat sahaja.

Pengguna tidak perlu menahan nafas ketika putik kapas tersebut dimasukkan ke dalam lubang hidung.

Apa yang penting adalah mereka tidak bergerak dan berusaha sedaya mungkin untuk merelakskan diri.

Jika mereka tersentak dan bergerak semasa ujian, ia bukan sahaja menyebabkan kesakitan, malah boleh menyebabkan kecederaan.

Sampel air liur lebih tepat berbanding dengan sampel nasofarinks?

Demikianlah dapatan kajian yang dibuat oleh Universiti Yale.

Ia masih lagi  belum disemak oleh panel ahli akademik namun keputusannya agak memberangsangkan.

Kajian tersebut melibatkan pengambilan 121 sampel air liur dan sampel swab hidung daripada 44 subjek.

Kebanyakan subjek akan merasai kedua-dua kaedah pengambilan sampel swab bagi membuat perbandingan secara langsung.

Setelah dapatan dianalisis,
 mereka mendapati pengambilan sampel swab hidung mempunyai risiko negatif palsu yang tinggi.

Keputusan negatif palsu adalah keadaan di mana hasil ujian menunjukkan negatif walhal individu tersebut mempunyai virus korona baharu.

Pengambilan sampel swab hidung boleh memberikan keputusan negatif hari ini namun positif pada keesokan harinya.

Artikel berkaitan:

Pesakit Di Korea Kembali Positif Selepas Sembuh COVID-19, Adakah Anda Perlu Risau?

Risiko Masih Ada Biarpun Sembuh Dari Virus Korona? Pesakit Mati Lepas 5 Hari Negatif COVID-19

Perkara ini perlu dipertimbangkan memandangkan kriteria untuk menentukan sama ada seseorang itu sudah sembuh daripada jangkitan adalah melalui pengambilan sampel klinikal.

Pertubuhan Kesihatan Sedunia (WHO) menyatakan, jika pesakit mendapat keputusan negatif daripada dua sampel yang diambil pada jarak masa 24 jam, mereka boleh diisytiharkan sihat.

Jika sampel swab hidung cenderung untuk
memberikan keputusan negatif palsu, maka ia sangat berbahaya untuk komuniti setempat.

Pengambilan sampel air liur adalah lebih mudah dan ia boleh dilakukan lebih pantas berbanding dengan pengambilan sampel swab hidung.

Tambahan pula, jika dibuat melalui protokol tertentu, penggunaan PPE boleh dijimatkan berikutan pengguna boleh mengumpul dan memberikan sampel klinikal mereka sendiri.

Namun, sebelum ia diimplementasikan, kajian tersebut perlu diteliti oleh panel akademik.

Jika ia benar-benar berkesan, mungkin sampel air liur adalah medium terbaik bagi
menyokong usaha kerajaan untuk meningkatkan kadar ujian saringan COVID-19.

Konklusi

Pengambilan sampel swab hidung merupakan kaedah yang menjadi pilihan buat masa sekarang.

Ia bukanlah 1 kaedah ujian saringan yang selesa namun ia boleh membantu menyaring pesakit COVID-19 untuk diisolasikan awal.

Jika
 anda pernah terdedah dengan mereka yang disahkan positif COVID-19
, hubungi talian kecemasan COVID-19 untuk melakukan ujian saringan COVID-19 sekarang.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


5 Tanda Wanita Akan Mengalami Menopaus! Gejala #4 Paling Tak Disukai

Ah, menopaus… Tidak ada titik permulaan atau akhir yang jelas, badan mulai berubah, senang melenting, kulit menipis antara tanda monopos yang umum.

Mari ikuti kupasan artikel ini untuk ketahui tanda menopause yang lain, jom baca!

Untuk mendapatkan lebih banyak info tentang Kesihatan Wanita, sila dapatkan
di sini
.

Apakah gejala & tanda monopos pada wanita

Untuk makluman pembaca, menopaus bukanlah penyakit sebaliknya satu petanda di mana wanita tidak lagi subur ekoran
pusingan haid yang terhenti setidak-tidaknya dalam tempoh 12 bulan secara berterusan.

Menopaus, atau lebih dikenali sebagai putus haid yang dialami kaum Hawa adalah berbeza-beza bagi setiap individu.

Secara lazimnya, ia berlaku kepada wanita yang berusia sekitar 50 tahun dan ke atas.

Namun, tidak mustahil juga untuk ia bermula seawal usia 45 tahun, bergantung juga kepada kondisi kesihatan tubuh badan wanita.

Sebelum kaum Hawa memasuki fasa menopaus, mereka akan mengalami satu fasa yang dinamakan
sebagai pramenopaus
.

Pramenopaus atau perimenopause adalah 1 fasa transisi yang dialami wanita sebelum mencapai usia menopaus dan kebiasaannya terjadi kepada wanita berumur sekitar 30 ke 40 tahun ke atas.

Tanda monopos ini
boleh berlangsung selama beberapa bulan atau tahun, bergantung kepada individu itu sendiri.

Berikut adalah perubahan paling biasa yang mungkin anda alami pada pertengahan usia.

Sebilangannya mungkin menjadi sebahagian daripada tanda-tanda menopause pada wanita atau penuaan yang tidak berkaitan langsung dengan putus haid.

Kenali tanda menopause:

#1 Kitaran menstrual tidak teratur

Kitaran haid yang tidak teratur mungkin
antara simptom paling jelas yang menimpa wanita.

Ini kerana, haid anda yang menghampiri usia menopaus tidak lagi berlaku seperti biasa.

Haid mungkin berlangsung lebih pendek atau lebih lama. Darah haid kalian juga mungkin akan berkurangan berbanding kebiasaan.

Hal ini adalah cukup normal untuk berlaku, namun temui doktor anda sekiranya:

Kitaran haid
 berlaku dalam tempoh yang terlalu hampir

Mengalami pendarahan berat

Mengalami
spotting

Haid berlangsung lebih dari seminggu

Haid kembali selepas terhenti selama setahun atau lebih

Baca juga:

#2 Emosi tidak stabil

Ya, emosi seorang wanita memang mudah berubah-ubah. Namun, ketika fasa perimenopause menghampiri, emosi tidak stabil wanita akan lebih menjadi-jadi.

Puncanya disebabkan oleh
kekurangan penghasilan hormon estrogen dan progesteron
 yang akan membuat otak dan badan kaum Hawa menjadi tidak stabil.

Walaupun normal, usah dipandang enteng kerana sifat cepat marah atau sedih ini berisiko membuatkan kalian mengalami stres dan depresi. Jadi, cuba sedaya upaya untuk kekal tenang ya!

#3 Seks & kesuburan berubah, tanda monopos paling ketara

Saat menempuh fasa putus haid, perasaan anda terhadap seks mungkin berubah.

Anda mungkin menjadi semakin kurang berminat. Atau sebaliknya, anda boleh merasa lebih bebas dan seksi selepas menopaus!

Tetapi ingat, anda masih berisiko menghidap
penyakit jangkitan kelamin (STD), seperti gonorea
 atau bahkan HIV/AIDS.

Di samping itu, ketika menopaus, kulit di sekitar faraj anda mungkin menjadi kering.

Ini boleh membuatkan hubungan seks jadi menyakitkan. Maka, pemakaian pelincir semestinya boleh membantu!

#4 Perubahan fizikal

Kulit dan rambut semakin menipis, berat badan bertambah, tubuh terasa lemah dan sebagainya antara perubahan fizikal yang bakal dialami saat
putus haid.

Oleh itu, amat penting untuk anda terus aktif. Anda juga mungkin perlu bekerja dengan lebih keras untuk mengekalkan kekuatan dan kekal segar.

#5 Badan terasa panas dan sukar untuk tidur

Hot flashes
 boleh membuatkan anda berasa panas secara tiba-tiba tanpa sebab yang jelas.

Kulit anda mungkin akan kelihatan merah berserta jantung yang berdegup dengan kencang.

Badan seorang wanita yang
kepanasan ini akan mengakibatkan mereka sukar untuk tidur.

Disebabkan ini, tentunya kuantiti dan kualiti tidur anda akan terjejas bukan?

Jadi, ada beberapa tip yang boleh kalian amalkan untuk mengurangkan gejala tersebut, seperti:

Gunakan kipas atau penyaman udara dengan suhu optimum

Minum air
 sejuk sebelum masuk tidur

Tetapkan suhu bilik tidur agar kekal dingin dan nyaman

Lapikkan tempat tidur dengan alas yang selesa

Jika terdapat sebarang pertanyaan mengenai tanda monopos, berundinglah dengan doktor untuk kepastian.


Rawat Pedih Ulu Hati Dengan Soda Bikarbonat? Jangan, Ada Kesan Sampingan!

Ramai percaya bahawa terdapat banyak
kebaikan soda bikarbonat untuk kesihatan
termasuk boleh membantu
merawat masalah asid refluks
. Adakah ia fakta atau auta?

Untuk mendapatkan lebih banyak informasi tentang Sistem Penghadaman, anda boleh klik
di sini.

Masalah asid refluks, apa anda perlu tahu?

Sebelum terus kepada kesan sampingan menggunakan soda penaik untuk merawat GERD, jom fahami terlebih dahulu tentang masalah asid refluks.

Asid refluks turut dikenali sebagai
penyakit refluks gastroesophageal

(GERD).

Ini adalah penyakit pencernaan kronik di mana asid perut mengalir kembali ke esofagus – saluran yang menghubungkan mulut ke perut.

Situasi asid perut yang naik kembali itu boleh merengsakan esofagus dan
menyebabkan pedih ulu hati
.

Pedih ulu hati adalah
sensasi terbakar
 yang boleh berlaku pada mana-mana bahagian tengah perut hingga ke kerongkong.

Simptom lain asid refluks adalah seperti:

Alami
masalah nafas berbau

Sakit pada bahagian dada atau perut atas

Rasa loya dan muntah

Kesukaran atau kesakitan untuk menelan

Gigi sensitif

Masalah dengan pernafasan

Rasa tidak sedap dalam mulut

Batuk yang mengganggu aktiviti harian

Jika simptom konsisten dan bertambah buruk, ia mungkin berkembang menjadi penyakit refluks gastroesophageal.

Ini bermakna asid refluks berlaku sekurang-kurang untuk tempoh 2x seminggu, menjejaskan kehidupan seharian dan mungkin merosakkan saluran esofagus anda.

Jika anda didiagnosis dengan GERD
, ikuti arahan doktor untuk mengendalikan gejala yang dialami.

Malahan
sekiranya anda mengesyaki menghidap GERD
, lakukan pemeriksaan segera untuk mengelakkan komplikasi jangka panjang.

Pun begitu dikatakan ada rawatan di rumah, mudah yang boleh digunakan untuk merawat asid refluks, iaitu menggunakan soda bikarbonat.

Tetapi benarkah ia berkesan atau ada risiko kesan sampingan yang mungkin berlaku?

Apa kegunaan soda bikarbonat untuk kesihatan?

Sebelum menjawab persoalan tersebut, mesti ada yang ingin mengetahui, kenapa
baking soda
 yang menjadi pilihan rawatan, kan?

Baking soda
 atau soda bikarbonat adalah bahan yang sama. Ia adalah kaedah yang popular untuk merawat masalah pencernaan seperti pedih ulu hati,
pencernaan asid dan sakit perut
.

Baking soda
 atau
sodium bicarbonate
 (natrium bikarbonat) adalah garam yang terdiri daripada ion natrium dan ion bikarbonat.

Ia selalunya dilihat sebagai pepejal kristal putih atau serbuk halus. Tablet dan kapsul yang mengandungi natrium bikarbonat juga tersedia.

Ramai individu memilih menggunakan baking soda itu sebagai agen penaik, misalnya dalam pembuatan kek. Ia juga merupakan ramuan dalam produk pembersih semula jadi.

Untuk tujuan perubatan, natrium bikarbonat dapat menjadikan air kencing lebih beralkali, ia sesuai untuk individu yang mengalami masalah
jangkitan saluran kencing
.

Pun begitu, pengawasan daripada doktor diperlukan kerana ia berisiko memberikan kesan buruk.

Soda penaik mempunyai pH alkali, dan ia adalah ubat biasa untuk
menghilangkan pedih ulu hati
 dan refluks asid. Ia akan meneutralkan lebihan asid perut yang menyebabkan gejala.

Walau bagaimanapun, doktor hanya akan menyarankan penggunaan
sodium bicarbonate
ini untuk tempoh sementara sahaja, terutamanya ketika gejala pertama kali muncul.

Ini kerana jika digunakan terlalu kerap untuk tempoh yang panjang, ia berisiko mengembangkan masalah lain apabila badan menjadi terlalu beralkali.

Lebih membimbangkan adalah
 baking soda adalah garam
. Maka pengambilan garam secara berlebihan pastinya boleh menimbulkan masalah kesihatan lain.

Risiko kesan sampingan jika guna soda bikarbonat!

Walaupun soda penaik dapat memberikan kelegaan yang cepat, namun kaedah ini tidak sesuai untuk diamalkan setiap individu.

Kesan sampingan lazim jika mengambil natrium bikarbonat adalah:

Gas dan kembung perut

Peningkatan rasa haus dan dahaga

Sakit perut dan kekejangan

Loya

Cirit-birit

Penggunaan soda bikarbonat berlebihan untuk jangka panjang boleh meningkatkan risiko:

Hipokalemia, atau kekurangan darah kalium

Hipokloremia, atau kekurangan darah klorida

Hipernatremia, atau kenaikan kadar natrium

Memburukkan lagi penyakit buah pinggang

Memburukkan lagi kegagalan jantung

Kelemahan otot dan kekejangan

Peningkatan pengeluaran asid perut

Natrium dalam
baking soda
 cenderung meningkatkan dehidrasi dan memburukkan gejala lain.

Lakukan pemeriksaan doktor dengan segera jika anda mempunyai simptom seperti:

Kerap kencing

Kehilangan selera makan dan/ atau penurunan berat badan yang tidak dapat dijelaskan

Kesukaran bernafas

Bengkak pada anggota badan dan kaki

Najis berdarah
 atau seperti tar

Darah dalam air kencing

Muntah yang kelihatan seperti serbuk kopi

Wanita mengandung dan kanak-kanak di bawah usia 6 tahun perlu mengelakkan penggunaan soda penaik sebagai cara
untuk merawat asid refluks
.


Si Kecil Ada Penyakit Lelah? Ini 9 Makanan Penyebab Asma Pada Anak

Penyebab asma pada anak ada banyak dan
ia bukan sahaja akibat faktor persekitaran
. Ini kerana makanan dan minuman yang mereka ambil juga akan memainkan peranan penting.

Sebagai contoh, kanak-kanak dengan kondisi ini dipercayai tidak boleh mengambil hidangan yang mengandungi gas kerana ditakuti boleh jadi punca komplikasi lebih buruk.

Persoalannya, benarkah batuk asma pada anak akan jadi lebih teruk angkara makanan dan minuman yang bergas? Jom terus baca artikel ini untuk tahu dengan lebih lanjut!

Penyakit asma & makanan itu saling berkaitan?

Asma adalah sejenis
penyakit yang berkaitan dengan sistem pernafasan
. Disebabkan itu, penghidap asma selalunya disarankan untuk elak daripada alergen-alergen yang berada di ruang udara.

Namun, agak jarang pula penghidap asma diingatkan agar menjaga aspek diet pemakanan yang sebenarnya sama malah mungkin lebih penting untuk mengawal kondisi ini.

Untuk pengetahuan anda semua, individu yang ada asma perlu jaga pola makan yang sihat agar dapat mengendalikan gejala asma di samping membantu mengawal berat badan.

Kenapa? Ini kerana penderita asma yang ada masalah berat badan berlebihan atau obesiti cenderung untuk lebih lambat respons kepada
ubatan atau rawatan penyakit asma
.

Annals of American Thoracic Society
menyatakan bahawa individu dengan kondisi asma wajar menurunkan 10% daripada berat badan mereka untuk elak komplikasi buruk.

Makanan boleh jadi penyebab asma pada anak?

Sebenarnya, adalah sangat penting untuk ibu bapa tahu bahawa ada beberapa jenis makanan dan minuman yang tidak sesuai jika diberikan kepada anak dengan kondisi asma.

Berikut adalah antara jenis makanan yang mungkin boleh jadi punca batuk asma pada anak:

#1. Makanan yang tinggi sulfite

Sulfite seperti sulfur dioksida dan lain-lain
biasanya wujud di dalam produk makanan kering
 yang diekstrak dan diawet untuk dikilangkan serta ditinkan bagi jualan di pasaran.

Sebatian ini mungkin akan mendatangkan kesan sampingan terutamanya kesukaran untuk individu bernafas yang tentu sahaja sangat bahaya buat penderita penyakit asma.

#2. Penyebab asma pada anak: Makanan yang tinggi garam

Garam adalah bahan wajib di dalam pelbagai jenis makanan untuk menambah rasa dan membuat ia tahan lebih lama. Namun, ia mungkin kurang bagus jika anak anda ada asma.

Sama seperti sulfite,
makanan yang tinggi garam
 juga boleh mendatangkan kesan sampingan seperti sukar untuk bernafas sekali gus membuatkan ia tidak sesuai buat penderitanya.

#3. Produk tenusu

Produk tenusu seperti susu, keju dan yogurt
 agak popular sebagai penyebab asma pada anak kerana ia berisiko untuk menambah mukus lantas mengganggu salur pernafasan.

Ia adalah akibat teksturnya yang agak pekat selain tinggi dengan lemak yang mungkin akan menyumbang kepada risiko sistem pernafasan anak dengan mengalami rengsa atau radang.

#4. Daging proses

Daging proses seperti sosej, koktel, salami, ham
 dan lain-lain mengandungi pengawet makanan bernama nitrite dan ia dipercayai mungkin boleh menjejaskan salur pernafasan.

Bukan itu sahaja, ia turut kaya dengan lemak tepu dan sodium yang semua orang sudah tahu akan memburukkan lagi simptom sekiranya anak anda ada masalah sistem pernafasan.

#5. Makanan pemicu alergen

Paling berbahaya, batuk asma pada anak juga boleh jadi lebih buruk jika mereka ambil
makanan pemicu alergen
 seperti makanan laut, gandum, telur, kacang dan sebagainya.

Makanan bergas juga penyebab asma pada anak?

Berbalik kepada topik utama artikel, si kecil dengan masalah asma juga mungkin perlu elak makanan dan minuman bergas kerana ia boleh buat komplikasi jadi lebih teruk.

Ini kerana hidangan penuh gas akan memberikan tekanan pada diafragma dan tanpa sedar, ia mungkin akan menyebabkan sakit dada, sesak nafas serta gejala yang lain.

Disebabkan itu juga, ibu bapa perlu elak beri anak dengan asma
jenis makanan dan minuman ini
:

Minuman berkarbonat

Makanan bergoreng

Gula-gula getah

Jenis sayur, buah dan kekacang tertentu

Lebih berbahaya jika anak anda pernah atau masih
mengalami penyakit asid refluks (GERD)
. Jadi, sila dapatkan informasi dan nasihat daripada doktor tentang diet sesuai.

Penderita asma tidak boleh asal makan sahaja!

Konklusinya, individu dengan kondisi asma tidak boleh asal makan sahaja
 terutamanya golongan kanak-kanak
 kerana mereka mungkin belum tahu apa yang bagus atau tidak.

Disebabkan itu, sila peka dengan penyebab asma pada anak sama ada dari aspek persekitaran dan pemakanan agar tidak pula timbul komplikasi yang mungkin boleh membahayakan kesihatan mereka.


Joging untuk Badan yang Sihat

Jika anda terfikir untuk melakukan senaman atau aktiviti fizikal tetapi tidak mahu mengeluarkan bajet yang tinggi, joging adalah pilihan yang terbaik. Anda hanya memerlukan kasut dan kawasan lapang sahaja. Paling mudah, jadikan sahaja kawasan perumahan di taman atau kampung anda sebagai tempat anda berjoging.

Manfaat kesihatan daripada joging

1. Baik untuk tulang

Tulang akan menjadi semakin kuat apabila selalu menerima rintangan. Tulang kaki khususnya mendapat manfaat yang paling besar bagi senaman ini.

2. Menguatkan otot

Otot yang selalu digunakan semakin lama akan menjadi semakin kuat dan besar. Pada awalnya, anda akan berasa sakit tetapi lama-kelamaan, badan akan akan menyesuaikan diri dengan keadaan tersebut.

3. Sihat untuk jantung

Joging akan membuatkan jantung anda bekerja lebih kuat kerana permintaan oksigen lebih tinggi semasa bersenam. Ini akan menjadikan jantung lebih sihat.

4. Membakar kalori

Segala peluh dan rasa penat yang anda alami itu bukanlah sia-sia. Ia membakar
kalori
 di dalam badan anda dan membantu
menurunkan berat badan
.

Joging untuk tujuan berbeza

Anda boleh melakukan sebarang aktiviti fizikal atas tujuan berbeza. Setiap tujuan itu juga mempunyai kaedah dan teknik yang berbeza.

Contoh teknik joging berbeza mengikut tujuan adalah:

1. Meningkatkan stamina
 – jika anda baru ingin bermula, mulakan dengan berjalan laju. Kemudian, beralih kepada berlari anak sebelum menambah tempo larian anda.

2. Menurunkan berat badan
 – kalori lebih banyak dibakar apabila kelajuan bertambah kerana simpanan tenaga dalam bentuk lemak akan digunakan. Jika anda inginkan hasil yang efektif, kawal juga jumlah kalori daripada pemakanan anda.

3. Menambah kenalan dan teman sosial
– sukan sememangnya medan yang baik dalam menambah kenalan kerana ia adalah sesuatu yang universal dan boleh diterima oleh semua lapisan masyarakat. Tiada teknik khusus untuk tujuan ini. Anda boleh menyertai mana-mana kelab joging atau larian amal yang dianjurkan secara umum.

4. Menyertai pertandingan
– ini sudah tentu memerlukan latihan sesuai mengikut jenis pertandingan. Jika anda menyertai mana-mana kelab, ia kebiasaannya menyediakan panduan dan latihan. Bagi pertandingan terbuka, anda boleh jalani latihan sendiri.


Buat Ujian Gula Darah Rawak Bantu Kesan Simptom Diabetes Lebih Awal, Periksa Sekarang!

Bacaan normal gula dalam darah perlu diketahui setiap masa oleh pesakit kencing manis. Tetapi, bila dan bagaimana untuk mengetahui bacaan gula dalam darah normal? Antara cara yang boleh dilakukan untuk melihat bacaan gula darah setiap hari ialah melalui ujian gula darah rawak atau ringkasnya RBS (
random blood sugar)
. Ikuti penerangan lanjut di bawah ini.

Untuk mendapatkan lebih banyak info berkenaan Kencing Manis, anda boleh klik
di sini
.

Ujian gula darah rawak: Periksa bacaan normal gula dalam darah

Jika anda menghidap diabetes, ujian gula darah rawak atau RBS mungkin disyorkan dari semasa ke semasa.

 Ujian ini melibatkan pengambilan sampel darah yang kecil untuk mengukur
paras glukosa
 anda secara rawak, tanpa mengira jenis
pengambilan makanan
 anda.

Berbeza dengan ujian gula darah puasa atau FBS di mana pesakit perlu berpuasa lebih kurang 8 jam, RBS boleh dilakukan pada bila-bila masa walaupun selepas waktu makan.

Untuk pengetahuan anda, ujian bacaan normal gula dalam darah ini sebenarnya agak mudah untuk dilakukan walaupun sedikit invasif kerana ia memerlukan tusukan kecil jari bagi mendapatkan
sampel darah
.

Walau bagaimanapun, risiko untuk anda terluka disebabkan oleh jarum yang digunakan semasa prosedur ini adalah sangat rendah.

Selain itu, ujian gula darah rawak ini agak pantas, selamat dan tepat selagi mana anda
mempunyai glukometer
 dan jalur ujian yang berfungsi dengan baik dan anda menggunakannya dengan betul.

Apa yang berlaku sewaktu membuat ujian bacaan normal gula dalam darah?

Ujian
gula darah rawak
 ini merupakan satu kaedah ujian yang sangat mudah dan tidak memerlukan kos yang tinggi.

Apa yang anda perlukan hanyalah alat glukometer berserta jalur ujiannya. Jika anda mempunyai kedua-duanya, anda boleh melakukan
ujian ini
 di rumah sahaja.

Prosedur ujian
 ini sama sahaja dengan ujian yang dijalankan di klinik, di mana doktor akan membuat satu tusukan kecil pada jari dan mengambil sedikit sampel darah pada tusukan tersebut. Sampel darah akan diletakkan pada jalur ujian dan kemudiannya dimasukkan ke dalam alat glukometer.

 Hasil ujian darah ini akan ditunjukkan secara automatik dalam tempoh beberapa saat sahaja.

 Keputusan yang diperoleh biasanya bergantung kepada waktu kali terakhir anda makan.

Jika anda melakukan ujian sejurus selepas makan, keputusan yang ditunjukkan mungkin akan menjadi lebih tinggi. Keputusan ujian bacaan normal gula dalam darah adalah sehingga 7.8 mmol/dL.

Keputusan yang menunjukkan bacaan 11.1 mmol/dL pula mungkin menunjukkan anda
menghidap diabetes
 yang tidak terkawal.

Adakah ujian ini penting?

Ramai yang bertanya, adakah ujian gula darah rawak ini penting untuk dilakukan setiap masa.

Tahukah anda, untuk mengetahui bacaan gula dalam darah, ia hanya boleh dilakukan melalui
ujian darah
 seperti ini.

Ujian ini juga disarankan kerana ia merupakan antara ujian gula darah yang paling mudah, pantas dan boleh dilakukan sendiri di rumah.

Walau bagaimanapun, bagi individu yang sudah mengetahui tentang keadaan diabetes mereka, mereka mungkin hanya menggunakan ujian ini jika mengalami gejala yang berkaitan dengan kencing manis, seperti:

Peningkatan berat badan tanpa sebab yang jelas

Kerap membuang air kecil

Kekeliruan atau berlakunya perubahan mendadak pada cara pesakit bercakap atau berkelakuan

Pengsan

Penglihatan menjadi agak kabur atau tidak jelas

Sawan
 (kali pertama)

Tidak sedarkan diri

Oleh itu, jika anda mengalami salah satu daripada simptom ini, sebaiknya dapatkan glukometer dengan segera, periksa gula darah dan dapatkan bacaan normal gula dalam darah dengan segera.

Untuk tindakan yang lebih baik, maklumkan kepada ahli keluarga dan mereka yang tinggal bersama anda untuk terus melakukan ujian gula darah ini jika anda mengalami simptom-simptom di atas.

Kesimpulan

Bagi penghidap diabetes, ujian ini boleh memaklumkan bacaan gula darah semasa dengan pantas dan mudah.

Manakala bagi mereka yang tidak menghidap penyakit kencing manis, ujian gula darah rawak boleh bertindak sebagai langkah saringan awal penyakit ini.


5 Mitos Dan Fakta Tentang Cyst Ovari Wanita, Terungkai Dalam Artikel Ini!

Terdapat banyak mitos dan fakta tentang kondisi cyst ovari wanita sehingga ramai individu yang salah faham, keliru dan khuatir jika mereka turut ada risiko yang tinggi.

Apa yang pasti di sini adalah ia merupakan sejenis
ketumbuhan yang wujud di dalam rahim wanita
 dan akan menyebabkan pelbagai tanda, gejala serta komplikasi lain.

Jadi, sangat penting untuk kita semua tahu tentang mitos dan fakta ovari cyst. Teruskan baca artikel!

Untuk mendapatkan lebih banyak info tentang Kesihatan Wanita, sila dapatkannya
di sini.

Apa yang dimaksudkan dengan cyst ovari?

Untuk pengetahuan anda semua, cyst ovari atau ovari cyst adalah kondisi wujudnya
 kantung atau poket abnormal yang berisi cecair
 di dalam atau pada permukaan rahim wanita.

Kebanyakan wanita mungkin akan mempunyai sista pada ovari ketika waktu tertentu sepanjang hidup mereka. Ia boleh jadi bahaya atau tidak tergantung kepada individu.

Kebanyakan sista mungkin akan menyebabkan rasa sakit dan tidak selesa namun sebenarnya ia tidak berbahaya. Ia juga mungkin boleh hilang dengan sendiri tanpa perlu ambil rawatan atau ubatan.

Pun begitu, kondisi ini juga ada risiko untuk jadi bahaya
 apabila ia pecah atau bocor di dalam rahim wanita
. Kesannya, akan timbul tanda, gejala serta komplikasi yang teruk.

Disebabkan itu, anda perlu tahu dan kenal dengan kondisi ini dalam usaha untuk elak dan merawatnya!

Ini senarai mitos & fakta tentang cyst ovari!

Tidak dinafikan bahawa kondisi ini memang sangat popular dalam kalangan wanita sehingga ia telah menimbulkan banyak mitos-mitos yang mungkin agak menakutkan.

Berikut ini pula adalah antara senarai mitos dan fakta tentang ovari cyst yang wanita perlu tahu:

#1. Cyst ovari ini ada sifat kanser

Disebabkan sista ini adalah ketumbuhan, maka ramai yang percaya bahawa
sista ovari ini bersifat kanser sedangkan ia bukan
. Sebaliknya, ia adalah gumpalan daripada jisim tisu.

Ada 3 jenis sista ovari yakni
ollicle cysts
,
 corpeus luteum cysts
dan
endometriomas
. Jenis terakhir ini ada risiko untuk jadi kanser namun ia mungkin agak jarang berlaku.

#2. Ia boleh jadi punca wanita tidak subur

Ketidaksuburan wanita ada banyak sebab
 dan salah satu daripadanya adalah sista ovari? Mungkin ya atau tidak. Ini kerana kebanyakan kes tidak akan jadi punca kondisi ini.

Sebaliknya, wanita mungkin akan tidak subur jika sista itu dijangkiti lalu dipenuhi dengan parut pada tiub falopio. Kes yang jarang berlaku ini boleh jadi punca ketidaksuburan.

#3. Ia perlu untuk dibedah dan dibuang

Tidak kurang banyak yang kita baca atau dengar di mana kes sista ovari ini perlu
dibedah dan dibuang melalui prosedur klinikal
. Cuma, ada perkara penting yang anda perlu tahu.

Apabila sista ini hanya bersaiz kecil, maka ia boleh hilang sendiri seiring waktu namun jika sista itu sudah bersaiz besar, maka ia perlu dibedah dan dibuang dengan segera.

#4. Hanya wanita tua ada sista ovari

Dari mana datangnya idea yang mengatakan hanya wanita tua mempunyai ovari cyst? Ia agak kurang tepat kerana semua wanita tanpa kira usia mungkin boleh mengalami kondisi ini.

Pun begitu, wanita lanjut usia yang
hampir atau sudah masuk usia menopaus
 adalah lebih tinggi risiko untuk mempunyai sista ovari dan kanser ovari pada masa yang sama.

#5. Cyst ovari akan ganggu proses haid

Disebabkan ia wujud pada rahim, ramai individu yang percaya bahawa sista pada ovari ini akan ganggu proses haid lantas menjadi punca
haid itu sering sakit serta tidak teratur
.

Anda perlu tahu bahawa sista yang kecil tidak akan mendatangkan sebarang simptom jelas. Hanya sista yang besar akan jadi punca gangguan pada kitaran haid kaum wanita.

Jangan biar dan jumpa doktor segera ya!

Konklusinya, kita mungkin dapat menyimpulkan bahawa bahaya kondisi ovari cyst ini terletak pada saiznya – lebih besar saiz sista pada ovari, maka ia mungkin lebih bahaya.

Memandangkan
ia boleh terjadi pada semua wanita tidak kira usia
, maka semua individu wajar lebih waspada dan jumpa doktor segera jika syak ada perkara yang tidak kena.

Apa yang paling penting, pelajari dan fahami mitos serta fakta tentangnya daripada mereka yang pakar.


Somniloquy: Ada Apa Dengan Mengigau?

Adakah rakan atau pasangan anda memberitahu bahawa anda bercakap-cakap sewaktu tidur? Bercakap sewaktu tidur atau mengigau adalah perkara biasa yang berlaku sewaktu tidur di mana individu tersebut tidak bergerak tetapi bercakap dan kebiasaannya tidak mengingati peristiwa tersebut pada keesokan harinya. Dikenali sebagai
Somniloquy,
ia bukanlah sejenis penyakit namun boleh jadi merupakan salah satu simptom penyakit tertentu.

Somniloquy
 juga dikategorikan sebagai parasomnia iaitu perbuatan tidak normal yang berlaku sewaktu tidur. Bentuk-bentuk parasomnia lain ialah berjalan sewaktu tidur, makan sewaktu tidur dan sebagainya.

Normalkah mengigau sewaktu tidur?

Mengigau sewaktu tidur sebenarnya adalah sangat kerap dijumpai. Hampir separuh daripada kanak-kanak di antara usia 3 hingga 10 tahun bercakap sewaktu tidur sementara sebilangan kecil orang dewasa, dalam sekitar 5% mungkin bercakap sewaktu tidur.

Bercakap sewaktu tidur boleh berlaku kadangkala atau hampir setiap malam. Kebiasaannya kurang daripada 30 saat dalam satu episod namun ia boleh berulang berkali-kali sepanjang malam.

Pelbagai perkara yang mungkin diucapkan sewaktu mengigau. daripada ayat yang tidak mempunyai maksud hinggalah kepada yang berbaur lucah. Adakalanya tidak jelas dan ada juga yang jelas dan lancar. Somniloquy tidak semestinya bercakap, membuat bunyi, berbisik atau menjerit juga boleh berlaku. Selain bercakap secara spontan dengan diri sendiri, rangsangan daripada luar seperti percakapan orang lain boleh membuatkan mereka seperti membalas percakapan.

Apa punca mengigau sewaktu tidur?

Bercakap sewaktu tidur boleh berlaku disebabkan tekanan, kemurungan, kekurangan tidur, mengantuk di siang hari, alkohol, dan demam. Dalam banyak keadaan, masalah ini diwarisi dalam keluarga, walaupun faktor luaran boleh  merangsang tingkah laku tersebut. Keadaan ini juga boleh berlaku sebagai simptom dalam gangguan tidur yang lain seperti:

mimpi buruk

confusional arousal

apnea tidur

gangguan kelakuan tidur REM

Dalam kes yang jarang berlaku, orang dewasa yang sering mengigau dikaitkan dengan gangguan psikiatri atau sawan di waktu malam. Masalah mengigau yang dikaitkan dengan penyakit mental atau masalah perubatan lebih kerap didapati pada orang yang berusia lebih daripada 25 tahun.

Apa yang boleh dilakukan untuk mengatasi masalah mengigau sewaktu tidur?

Secara umumnya, tiada rawatan yang diperlukan. Walau bagaimanapun, jika masalah bercakap sewaktu tidur terlalu teruk atau berlarutan dalam jangka masa panjang, bincang dengan doktor atau pakar kesihatan anda tentang masalah ini. Mungkin terdapat penjelasan perubatan disebalik masalah anda ini seperti gangguan tidur yang tidak didiagnosis, kebimbangan atau tekanan perasaan yang teruk.

Langkah-langkah tertentu boleh diambil untuk mengurangkan kemungkinan bercakap sewaktu tidur. Ini termasuklah mengikuti jadual tidur yang sama, mendapatkan tidur yang mencukupi, dan memastikan persekitaran tidur yang selesa kerana boleh membantu mengurangkan kekerapan dan keterukan mengigau. Selain itu, menahan diri daripada alkohol, makanan berat, dan tekanan yang berlebihan juga boleh mengurangkan masalah ini.


Kanak-kanak Juga Boleh Stres. Ini 8 Tanda Amaran Anak Anda Sedang Tertekan!

Bukan orang dewasa sahaja yang boleh berada dalam tekanan. Bahkan, anak kecil juga sudah pandai stres. Kanak-kanak boleh mengalami tekanan perasaan disebabkan hal keluarga, rakan-rakan, sekolah, ataupun perkara lain. Kenal pasti ciri ciri anak tertekan dan cara mengatasinya.

Untuk mendapatkan lebih banyak info tentang Keibubapaan, sila dapatkannya
di sini.

8 Ciri ciri anak tertekan, kenal pasti dan cegah sebelum terlambat!

Mungkin sukar untuk ibu bapa kenal pasti ciri ciri anak tertekan. Manakan tidak, insan kecil ini sebenarnya kuat memendam rasa. Malah, jika mereka tertekan, mungkin
mereka lebih gemar berdiam diri
 berbanding meluahkan perasaan kepada ibu bapa masing-masing.

Sebagai ibu bapa, ada 8 tanda anak sedang tertekan. Antaranya:

1. Mimpi ngeri

Kanak-kanak yang kerap mengalami mimpi ngeri adalah petanda mereka
mengalami trauma atau tertekan.

Tindakan anda: Ceritakan pada anak anda tentang kanak-kanak lain yang juga mengalami perasaan yang sama seperti mereka bagi membantu anak anda berasa lebih baik. Cara ini juga membuatkan anak anda tahu yang anda cuba untuk memahami perasaan mereka.

2. Sukar untuk memberi tumpuan dan menyelesaikan kerja sekolah

Tekanan akademik dan sosial
 adalah salah satu penyebab utama yang membuatkan kanak-kanak tertekan. Meskipun anak yang terlibat dengan aktiviti kurikulum tambahan adalah bagus, namun jika terlebih aktiviti juga boleh mengundang tekanan kepada si kecil.

Tindakan anda: Sebagai ibu bapa, anda perlu menyeimbangkan jadual aktiviti anak anda dengan meletakkan keutamaan pada aktiviti yang perlu.

3. Semakin agresif antara ciri ciri anak tertekan

Sesetengah kanak-kanak, apabila berada dalam tertekan akan
bertindak agresif melalui fizikal
 (menggigit, menendang, atau menumbuk) ataupun melakukan tindakan secara lisan (menjerit). Mereka juga mengalami kesukaran untuk menyiapkan tugasan yang memerlukan kesabaran.

Tindakan anda: Jika dengan cara bercakap tidak dapat membantu anak anda, maka cubalah untuk
menggunakan buku cerita yang mengandungi kisah-kisah
 seperti kelakuan anak anda supaya dapat menegurnya secara tidak langsung. Atau, anda juga boleh membawa anak berjumpa dengan doktor atau ahli terapi.

Anak alami tekanan perasaan? Ingin dapatkan pendapat dari ibu bapa yang lain? Jom, sertai komuniti Keibubapaan Hello Doktor untuk tanya pendapat pakar dan bertukar cerita dengan ibu bapa lain.

4. Kencing malam

Kanak-kanak yang rasa tidak terjamin atau memikirkan banyak perkara dalam minda mereka boleh
membuatkan mereka terkencing malam
.

Tindakan anda: Jika ini berlaku, yakinkan anak anda yang anda tidak marah mereka jika mereka terkencing malam. Namun, anda perlu membawa anak anda berjumpa doktor bagi memastikan
punca yang menyebabkan anak terkencing malam.

5. Berkelakuan hiper tanda tekanan perasaan

Apabila kanak-kanak tidak boleh menangani rasa stres, mereka akan membebaskan tenaga negatif.
Menunjuk perangai
 (tantrum), berlari pergi, atau kerap membantah kata-kata anda adalah antara ciri ciri anak tertekan. Tanda ini juga menunjukkan bahawa mereka berada dalam masalah.

Tindakan anda: Bantu anak anda mendapatkan tenaga yang positif dengan cara menenangkan diri melalui menarik nafas dalam-dalam,
mendengar muzik yang mendamaikan
, melakukan regangan,
ataupun membuat yoga.

Baca juga:

Minuman Malt Coklat Boleh Jadi Punca Anak Hiperaktif, Fakta Atau Mitos?

Terlebih Gula Punca Hiperaktif, Mitos @ Fakta? Ini Kebenarannya…

6. Menyendiri daripada keluarga dan rakan-rakan

Berpindah, penceraian, mendapat ahli keluarga baru, atau dibuli di sekolah boleh menyebabkan kanak-kanak berasa ketinggalan atau ketakutan.

Tindakan anda: Berikan anak anda perhatian yang secukupnya dan kekalkan rutin biasa untuk keselesaannya. Jangan biarkan anak alami tekanan perasaan dalam tempoh yang lama. Bercakap juga dengan guru anak anda jika anda mengesyaki dia
menghadapi masalah dengan rakan-rakan di sekolah.

7. Ciri ciri anak tertekan – Alami gangguan makan atau tidur

Kanak-kanak yang berada dalam keadaan tertekan
akan mengalami kegelisahan dan kebimbangan
 sehingga mengganggu tabiat tidur mereka. Jika anak anda berubah secara tiba-tiba dalam tabiat makannya, sama ada makan sedikit ataupun makan berlebihan, ini juga menunjukkan tanda anak anda sedang stres.

Tindakan anda: Cari punca kebimbangannya dengan membawa anak berjumpa ahli psikologi kanak-kanak atau kaunselor untuk membantu mengurangkan gangguan yang berlaku.

8. Reaksi berlebihan walaupun masalah kecil sahaja

Adakalanya, tekanan untuk menggembirakan ibu bapa membuatkan kanak-kanak mementingkan kesempurnaan dan sentiasa berada dalam kebimbangan.

Tindakan anda: Bina keyakinan diri anak anda supaya dia boleh berdepan dengan cabaran dan menyelesaikan masalahnya sendiri. Selain itu, yakinkan anak anda bahawa manusia memang ada membuat kesilapan dan tidak sempurna. Jadi, tidak salah jika sesekali anak anda melakukan kesilapan.


Jaga-jaga! Zakar Lelaki Boleh Rosak Kalau Selalu Buat 6 Tabiat Ini, Termasuk Main Sabun!

Rasanya, semua orang sudah tahu apa yang dimaksudkan dengan lelaki main sabun di dalam bilik air bukan? Ia adalah
salah satu tabiat yang boleh buat zakar rosak
 jika dilakukan kerap dan tanpa henti!

Selain itu juga, ada banyak lagi tabiat buruk yang wajar kaum lelaki elak. Jom terus baca artikel ini.

Untuk mendapatkan lebih banyak informasi tentang Kesihatan Lelaki, sila dapatkannya
di sini
.

Jaga, jangan sampai zakar anda rosak!

Setiap individu itu tentu sahaja memerlukan alat kelamin dalam kondisi sihat untuk memastikan tubuh badan dapat berfungsi pada tahap paling optimum, dan bagi orang lelaki yang penting ialah zakar.

Untuk pengetahuan anda semua, zakar lelaki akan memainkan peranan bagi menjalankan sistem perkumuhan serta pembiakan. Tanpanya, maka fungsi tubuh badan ini akan terbantut.

Apa yang menakutkan adalah ada banyak
 tabiat tidak sihat yang menjejaskan alat sulit lelaki
 tanpa kita sedar!

Apa contoh tabiat tidak sihat untuk zakar?

Dalam usaha untuk lelaki mendapatkan alat sulit yang sihat, elakkan beberapa tabiat yang berikut:

#1. Tabiat lelaki yang gemar main sabun

Pertama dan paling penting, tabiat yang sangat bahaya buat zakar lelaki adalah main sabun! Buat anda yang mungkin belum tahu tentangnya,
ia adalah bahasa kolokial untuk tabiat onani
.

Kenapa tabiat lelaki ini dipanggil sebagai main sabun? Ini kerana sabun itu selalu digunakan oleh lelaki di dalam bilik air sebagai ‘pelincir’ ketika mengurut atau menggosok alat kemaluan.

Seperti mana yang kita semua sudah tahu, tabiat onani ini sendiri
sudah pasti boleh menjejaskan zakar anda
 terutama jika lelaki melakukan ia pada kadar kerap atau dengan cara yang salah.

Selain mengakibatkan kemelecetan dan kecederaan, ia juga boleh mungkin menyebabkan mati pucuk!

Tabiat rosakkan zakar #2. Menghisap rokok

Rokok adalah antara punca mati pucuk, kenapa? Ini kerana tembakau serta bahan kimia lain yang bahaya di dalam rokok itu akan menjejaskan saluran dan aliran darah di dalam zakar lelaki.

Menurut kajian seliaan
University of Sheffield
terhadap 1,970 orang lelaki perokok pada tahun 2014, didapati bahawa kurang 4% daripada jumlah tersebut yang
 memiliki sperma berkuantiti serta berkualiti
 sekali gus menjejaskan aspek kesuburan mereka.

Tabiat rosakkan zakar #3. Meminum alkohol

Sama juga dengan rokok, alkohol turut boleh menjejaskan saluran dan aliran darah alat sulit lantas mengakibatkan masalah pada ereksi dan ejakulasi yang boleh membawa kondisi mati pucuk.

Menurut
Centers for Disease Control and Prevention
 (CDC), meminum lebih daripada 2 gelas minuman keras dalam masa 1 hari bukan sahaja
boleh jadi punca masalah pada alat kelamin
 malahan tentu sahaja menjejaskan kesihatan tubuh badan individu secara total.

#4. Mengabaikan bulu pada alat kelamin

Mungkin tidak semua, tetapi kebanyakan orang lelaki cenderung untuk mengabaikan bulu di alat kelamin mereka lantas membiarkan sahaja ia tumbuh dengan lebat umpama ‘hutan simpan’.

Akibatnya, hutan simpan yang anda pelihara itu boleh jadi sarang kepada pelbagai jenis bakteria dan kulat yang seterusnya mampu membawa infeksi, menurut kajian terbitan JAMA
Dermatology
.

Dalam erti kata lebih mudah,
 sila potong atau cukur bulu pada sekitar alat kelamin
 secara berkala.

Baca lagi artikel berkaitan:

Kenapa Kita Tidak Digalakkan Cukur Bulu Kemaluan Setiap Kali Sebelum Seks?

Rimas Dengan Bulu Kemaluan? Jangan Cukur Dulu, Ada Manfaatnya Pada Kesihatan!

Rimas Bulu Bawah Tumbuh Terlampau Cepat? Ini 5 Kaedah Nak Cukur Bulu Kemaluan Anda

#5. Mendapatkan tidur yang tidak cukup

Semua individu itu memerlukan rehat atau dalam bahasa lebih tepat, tidur yang cukup. Bagi kaum lelaki, mereka wajar mendapatkan tidur sekitar 7 ke 8 jam sehari atau akan ada kesan buruk.

Jika tidak cukup rehat, maka kadar
testosteron di dalam tubuh badan anda boleh menurun mendadak
 dan ini turut mengurangkan libido. Kesannya, kemampuan dan kemahuan seksual bakal terjejas.

Penurunan kadar hormon itu juga akan menurunkan kualiti kehidupan lelaki, jadi sila berwaspada.

#6. Senaman atau aktiviti fizikal serba pasif

Sebenarnya, wujud banyak jenis senaman yang boleh dilakukan oleh lelaki untuk kesihatan zakar tetapi main sabun itu bukan salah satu daripadanya! Tanam dalam hati, ia aktiviti yang tidak sihat.

Senaman atau aktiviti fizikal yang dimaksudkan adalah seperti berjalan, berjoging serta berenang namun bukan pada aktiviti kerap berbasikal kerana
 ia mungkin boleh bawa kesan buruk pada zakar lelaki
.

Kajian terhadap 300 orang lelaki yang bersenam dengan kuat lagi kerap mendapati mereka akan memiliki kemampuan dan kemahuan seksual yang lebih tinggi berbanding lelaki yang tidak aktif.

Konklusinya, ada banyak tabiat buruk yang boleh beri kesan kepada zakar lelaki dan
 main sabun itu cuma salah satu daripadanya
. Dapatkan informasi dan nasihat lebih lanjut daripada doktor ya!


Betul Ke Durian Boleh Naikkan Tekanan Darah Tinggi? Bagaimana Pula Dengan Pesakit Diabetes?

Musim makan durian datang lagi! Durian (Durio zibethinus Murray) dikenali sebagai ‘raja buah’ dalam kalangan orang ramai khususnya masyarakat di Asia Tenggara.

Memiliki bau yang menyengat, tekstur lembut, rasa lemak dan berkrim yang enak serta warna kekuningan sudah pasti menarik perhatian semua orang untuk mencubanya.

Secara tradisinya, durian dianggap “panas” kerana ia dapat meningkatkan suhu badan dan menaikkan
tekanan darah.

Durian boleh menjadi sebahagian daripada Pendekatan Diet Untuk Menghentikan Hipertensi (DASH) yang merupakan pola makan direka untuk menurunkan tekanan darah tinggi, mengikut Garis Panduan Pemakanan 2010 dari Jabatan Kesihatan dan Perkhidmatan Manusia Amerika Syarikat.

Pola pemakanan ini adalah dengan mengambil empat hingga lima hidangan buah sehari dalam diet 2,000 kalori, dan setengah cawan durian segar sebagai hidangan.

Hubungan durian dan hipertensi

Natrium

Durian hanya menyediakan 5 mg natrium per cawan, dan mengurangkan pengambilan natrium boleh menurunkan tekanan darah anda. Individu yang mempunyai tekanan darah tinggi tidak boleh melebihi 1,500 mg sodium sehari.

 Bagi menurunkan pengambilan natrium anda, banyakkan memakan buah-buahan segar, sayuran dan kekacang serta
hadkan penggunaan garam
 dan makanan yang disediakan.

Kalium

Satu manfaat penting buah durian untuk tekanan darah ialah ia sangat tinggi dalam kalium, dengan 1,059 mg per cawan.

Diet tinggi potasium menyokong tekanan darah yang sihat, dan orang dewasa yang sihat perlu mendapat sekurang-kurangnya 4,700 mg sehari. Buah, kacang, sayuran dan ikan adalah sumber semula jadi potasium yang baik.

Bolehkan penghidap hipertensi makan durian?

Pesakit dengan hipertensi sering mengalami komplikasi dengan
penyakit jantung
. Kandungan alkohol dalam buah durian boleh meningkatkan tekanan darah pesakit
 hipertensi.

 Tekanan darah meningkat akan menyebabkan kadar denyutan jantung dan penyakit jantung secara tiba-tiba. Kawalan tekanan darah yang sering terletak di atas 200 akan mendorong kepada penyakit jantung.

Sekiranya tekanan darah dan serangan jantung serentak, ia mungkin boleh menyebabkan kematian.

Tip makan durian bagi penghidap diabetes:

Tidak makan berlebihan

Tidak makan daging berlemak tinggi selepas memakan durian

Banyakkan minum air putih


Masalah Pundi Kencing Aktif Buatkan Pesakit Sering Ke Tandas! Ketahui Segala Maklumat Ini

Pundi kencing terlalu aktif atau
overactive bladder
 (OAB) merupakan keadaan yang merujuk kepada satu kombinasi simptom yang menandakan masalah pada sistem urinari seseorang.

Kondisi ini turut dikenali sebagai inkontinens terdesak (
urge incontinence
) yang menyebabkan pesakit ingin membuang air kecil secara tiba-tiba walaupun pundi kencing masih belum penuh.

Ramai yang rasa tidak selesa ketika mengalami masalah pundi kencing aktif. Namun, ketidakselesaan ini mungkin berbeza mengikut individu.

Ada di antara pesakit yang menganggap simptom yang dialami sebagai perkara biasa, tetapi ada juga penghidap penyakit ini yang mengakui masalah tersebut boleh
meninggalkan impak negatif terhadap kehidupan sosial mereka.

Menurut Dr. George Flesh dari
Harvard Vanguard Medical Associates
, ramai pesakit yang mengalami pundi kencing aktif sukar bersosial kerana takut ‘terkencing’ ketika berada di khalayak ramai. Malah, masalah ini boleh menjadi penyumbang utama depresi dalam kalangan pesakit.

Tambah beliau lagi, ramai pesakitnya jarang keluar rumah
setelah
didiagnosis dengan masalah ini.
Mereka lebih rela tinggal di rumah daripada terpaksa menahan kencing di tempat awam sepanjang hari.

Walau bagaimanapun, bukan semuanya berita buruk untuk pesakit pundi kencing aktif. Disebabkan kemajuan dalam bidang perubatan, pesakit kini boleh melakukan ujian untuk menentukan punca sebenar di sebalik masalah yang dialami.

Malah, pesakit juga boleh mengurangkan simptom yang dialami dengan melakukan beberapa perubahan mudah dalam kehidupan seharian. Jika usaha ini tidak berkesan
,
 ada banyak lagi rawatan yang boleh memberikan keselesaan kepada pesakit pundi kencing terlalu aktif.

Untuk mendapatkan lebih banyak info tentang Masalah Pundi Kencing
,
 sila dapatkannya
di sini.

Simptom pundi kencing aktif

Ramai pesakit yang rasa malu untuk memberitahu doktor mengenai simptom yang dialami.

Namun, tanpa penjelasan yang jelas daripada pihak pesakit, sukar untuk doktor melakukan diagnosis yang betul.

Anda dikatakan mengalami masalah pundi kencing aktif jika:

Anda rasa terdesak untuk ke tandas dan sukar mengawal pembuangan air kecil.

Terkencing selepas rasa terdesak untuk ke tandas (inkontinens terdesak)

Perlu ke tandas dengan kerap
, selalunya 8 kali atau lebih dalam masa 24 jam.

Terpaksa bangun pada waktu malam lebih daripada 2 kali untuk membuang air kecil (nokturia)

Punca pundi kencing aktif

Buah pinggang
 akan menghasilkan urin
 dan menghantarnya untuk disimpan di dalam pundi kencing. Apabila pundi kencing penuh, otak akan menghantar signal kepada otot organ tersebut untuk menguncup.

Otot yang dikenali sebagai sfinkter di dalam uretra akan terbuka dan air kencing boleh mengalir keluar. Apabila pundi kencing masih tidak penuh, otot pada organ tersebut akan kekal relaks.

Walau bagaimanapun, dalam kalangan pesakit yang menghidap kondisi ini, otak akan menghantar signal kepada pundi kencing untuk mengosongkannya secepat mungkin walaupun ia masih belum penuh.

Akibatnya, pesakit terpaksa ke tandas dengan segera untuk membuang air kecil. Rasa terdesak atau
urgency
 inilah yang menyebabkan ramai pesakit rasa tidak selesa jika mereka mempunyai masalah pundi kencing terlalu aktif.

Ada beberapa penyebab masalah pundi kencing aktif yang perlu anda tahu. Antaranya adalah:

Otot pelvis lemah
. Kehamilan dan melahirkan anak boleh menyebabkan otot lantai pelvis meregang dan menjadi lemah. Semua faktor ini boleh menyebabkan pesakit mengalami kebocoran urin.

Kerosakan saraf
. Kadangkala, ada kecelaruan di dalam isyarat yang dihantar ke otak untuk mengawal pundi kencing. Trauma atau penyakit seperti strok dan sclerosis berbilang boleh menyebabkan perkara ini berlaku.

Pengambilan ubat-ubatan, alkohol atau kafein.
 Semua produk ini boleh menyebabkan masalah pundi kencing melimpah. Kafein dan alkohol pula bersifat diuretik.

Jangkitan.
 Jangkitan saluran kencing (UTI)
 boleh menyebabkan iritasi pada kawasan pundi kencing. Oleh sebab itu, kadangkala iritasi ini boleh menyebabkan pundi kencing menguncup tanpa sebarang amaran.

Berat badan berlebihan.
 Individu dengan berat badan berlebihan lebih berisiko untuk menghidap masalah pundi kencing terlalu aktif.

Kekurangan hormon estrogen.
 Kekurangan hormon ini boleh menyebabkan wanita mengalami kebocoran urin disebabkan inkontinens terdesak setelah mencapai menopaus.

Rawatan pundi kencing terlalu aktif

Jika anda rasa terdesak untuk ke tandas dan sering terkencing di dalam seluar disebabkan masalah inkontinens yang dialami, doktor akan melakukan pemeriksaan untuk memastikan anda tidak mempunyai sebarang jangkitan atau darah dalam kencing.

Selain itu, doktor juga akan melakukan beberapa ujian untuk memastikan anda mengosongkan pundi kencing sepenuhnya ketika membuang air.

Perkara lain seperti sejarah perubatan dan juga ujian fizikal juga mungkin akan dilakukan untuk membantu doktor melakukan diagnosis.

Pesakit juga boleh menyimpan diari pundi kencing terlalu aktif atau
bladder diary
 untuk beberapa minggu. Data yang dikumpul ini dapat membantu doktor untuk melihat simptom yang dialami setiap hari dengan lebih teliti.

Diari ini juga berguna untuk mengenal pasti tabiat harian dan sejauh mana ia mengganggu kehidupan seharian pesakit.

Informasi ini amat berguna kepada doktor yang merawat anda. Malah, beliau juga boleh mencadangkan rawatan yang lebih tepat dengan situasi pesakit.

Jika anda didiagnosis dengan pundi kencing aktif, ada beberapa rawatan yang boleh dilakukan untuk mengurangkan ketidakselesaan yang dialami.

Untuk pengetahuan anda, kondisi ini sebenarnya amat lazim berlaku dan boleh dirawat dengan berkesan.

Walau bagaimanapun, untuk memastikan masalah pundi kencing dapat ditangani, perlu ada kerjasama di antara pesakit dan juga doktor.

Ada beberapa langkah dan strategi yang boleh dilakukan untuk merawat masalah pundi kencing terlalu aktif. Ia termasuklah perubahan tingkah laku harian dan pengambilan ubat-ubatan:

1.
Perubahan gaya hidup

Perubahan dari segi gaya hidup dan tingkah laku merupakan langkah utama untuk merawat masalah pundi kencing aktif.  Cara ini efektif dan tidak mempunyai sebarang kesan sampingan yang teruk.

Intervensi dari segi gaya hidup termasuklah:

Melakukan senaman kegel

Perubahan dalam gaya pemakanan

Mengekalkan berat badan sihat

Melakukan latihan pundi kencing

Pergi ke tandas mengikut jadual

Menggunakan produk seperti pad penyerap

2.
Ubat-ubatan untuk merawat pundi kencing aktif

Selepas menopaus, wanita boleh melakukan terapi estrogen vagina untuk membantu menguatkan kembali otot dan tisu di bahagian uretra serta sekitar kawasan vagina.

Estrogen vagina ini boleh didapati di dalam bentuk krim atau pil yang berkesan untuk mengawal simptom kondisi ini.

Selain itu, doktor juga boleh memberi preskripsi ubat-ubatan yang bersesuaian untuk merawat pundi kencing aktif. Walau bagaimanapun, ubat-ubatan ini boleh menyebabkan beberapa kesan sampingan seperti mata dan mulut kering serta sembelit.

Langkah pencegahan

Ada beberapa langkah yang boleh dilakukan untuk mengurangkan simptom disebabkan oleh kondisi ini:

1.
Kekalkan berat badan sihat

Jika anda mempunyai berat badan berlebihan, pengurangannya dapat membantu mengurangkan simptom pundi kencing terlalu aktif yang dialami.

Selain itu, mereka yang mempunyai berat badan berlebihan juga lebih berisiko untuk menghidap inkontinens stres. Kondisi ini dapat dikurangkan jika pesakit boleh menurunkan berat badan mereka.

2.
Minum air secukupnya

Pastikan anda merujuk doktor mengenai jumlah sebenar air yang perlu diambil setiap hari. Kadangkala, pesakit yang minum banyak air akan mengalami simptom yang lebih teruk.

Tetapi, jika pesakit tidak minum air dengan mencukupi, air kencing akan jadi pekat dan menyebabkan iritasi pada lapisan dalam pundi kencing. Ini akan menyebabkan pesakit mengalami inkontinens terdesak.

3.
Kurangkan makanan dan minuman yang boleh menyebabkan iritiasi

Ada beberapa jenis
makanan dan minuman yang boleh menyebabkan iritasi pada pundi
kencing seperti kafein, alkohol, teh, minuman berkarbonat, buah-buahan sitrus, coklat, makanan pedas dan tomato.

Jika anda mengalami kondisi ini disebabkan makanan atau minuman berikut, langkah terbaik adalah dengan menjauhinya.

Mungkin dengan cara ini, simptom dapat dikurangkan dan pesakit boleh lalui hari mereka dengan lebih selesa.

Kesimpulan

Pundi kencing aktif merupakan satu kondisi yang sukar untuk diuruskan. Walau bagaimanapun, ramai orang boleh melalui hidup seperti biasa setelah melakukan rawatan.

Malah, ramai juga pesakit yang dapat menjalani hidup dengan lebih baik dan dapat memperbaiki kualiti kehidupan setelah mereka berjaya mengawal masalah yang dialami.

Walau bagaimanapun, penting untuk anda tahu bahawa kerjasama antara doktor dan pesakit amat penting untuk merawat kondisi ini.

Oleh sebab itu, pesakit mesti sentiasa mengikut saranan doktor supaya ketidakselesaan ini dapat diatasi.


Adakah Meluangkan Masa Terlalu Kerap Dengan Anak Mendatangkan Mudarat?

Mempunyai anak bermakna anda perlu meluangkan masa untuk mengukuhkan ikatan kekeluargaan. Terdapat sesetengah ibu bapa pada masa kini yang sukar untuk meluangkan masa untuk anak-anak akibat kesibukan kerja, manakala terdapat ibu bapa lain yang mendedikasikan masa khas untuk menjaga anak-anak.

Sama ada terlalu sedikit masa yang diluangkan atau terlalu kerap masa yang diluangkan, keduanya boleh mendatangkan kesan tidak sihat kepada diri anda sebagai ibu bapa dan kepada anak-anak anda.

Jadi, berapa banyak masa yang terbaik dan seimbang untuk diluangkan bersama keluarga?

Berapa banyak masa yang perlu diluangkan bergantung pada usia anak

Anda perlu mempertimbangkan berapa banyak masa yang sesuai untuk diluangkan bersama anak anda bergantung kepada usia mereka. Sudah tentu, jika anak anda masih terlalu kecil, mereka pasti akan bergantung kepada anda dari aspek fizikal dan mental.

Untuk anak yang masih bayi, mereka sepatutnya perlu bersama anda sebagai ibu bapa setiap masa. Bagi anak-anak kecil mahupun yang sudah memasuki prasekolah, kebanyakan masa mereka adalah bersama ibu bapa dan penjaga.

Namun, seiring dengan masa, apabila anak anda semakin dewasa, terutama ketika berginjak usia remaja, anda akan merasakan sukar untuk meluangkan masa berbual bersama anak anda. Malahan, terdapat ibu bapa yang perlu membuat temujanji terlebih dahulu untuk hanya untuk makan tengahari bersama keluarga pada hujung minggu.

Jadi perubahan ini yang memerlukan anda untuk membuat perancangan waktu yang sesuai untuk anak anda.

Terlalu kerap akan mendatangkan mudarat

Ramai ibu bapa tidak sedar kesan yang akan berlaku jika terlalu kerap meluangkan masa dengan anak-anak. Ini boleh menyebabkan anak anda tidak dapat belajar untuk membina hubungan komunikasi baru dengan individu lain di sekeliling mereka, terutama jika mereka sedang mencapai usia alam persekolahan.

Oleh kerana anak anda masih muda, mereka perlu membina kepercayaan dan belajar untuk bermain dengan individu lain termasuk individu dewasa dan kanak-kanak lain. Ini merupakan satu langkah penting untuk menyesuaikan diri mereka dengan kehidupan bermasyarakat pada masa akan datang.

Dengan bersama dengan kanak-kanak dan individu dewasa lain dalam pelbagai situasi kehidupan, ia akan mengajar anak anda untuk memahami tentang keseimbangan dalam kehidupan dan dapat belajar untuk menjadi lebih berdikari dan bertanggungjawab ke atas diri sendiri.

Sebaliknya, jika anda sebagai ibu bapa kerap berada di samping mereka, ia akan membuatkan mereka lebih bergantung kepada anda.

Keseimbangan

Dalam memberikan peluang untuk anak anda bersosial dan mengatasi kesedihan untuk melepaskan anak meneroka dunia mereka sendiri, terdapat beberapa cadangan yang boleh diguna pakai.

Sebagai contoh, anda boleh membawa anak anda ke kelas sukan seperti kelas berenang atau bola keranjang. Anda boleh anjurkan sambutan hari jadi untuk anak anda dan menjemput rakan-rakan mereka untuk datang. Anda boleh menghantar anak anda ke rumah datuk dan nenek atau membenarkan mereka untuk bermalam di rumah kawan.

Perjelaskan kepada anak anda kenapa mereka perlu mempunyai masa untuk diri mereka sendiri dan mengapa mereka tidak patut bergantung kepada ibu bapa sepanjang masa.

Kesimpulannya, adalah penting untuk mengimbangi masa anak anda dan masa anda sendiri untuk menjadikan waktu bersama keluarga lebih berharga. Untuk anak yang baru lahir, bayi, kanak-kanak, luangkan masa anda untuk bermain, membaca buku dan menyertai pelbagai aktiviti bersama mereka. Namun, selepas anak anda meningkat remaja, waktu berkualiti bersama keluarga adalah lebih penting dari kuantiti.


Puting Kosong, Objek Ajaib Menenangkan Si Manja! Tapi Ia Boleh Buat Gigi Bayi Jongang?

Dalam perihal penjagaan bayi,
ibu bapa perlu memainkan peranan yang sangat penting
 bagi memastikan mereka berkembang dan membesar dengan sihat. Pun begitu, kadangkala tiada siapa yang akan mampu untuk bertahan jika si kecil asyik meragam bukan? Sebenarnya, ada satu objek ajaib yang mungkin boleh digunakan untuk menenangkan bayi – puting kosong!

Namun ibu bapa juga mungkin perlu lebih berhati-hati ketika menggunakan objek ajaib ini kerana ia dikatakan boleh buat gigi bayi jongang. Jom sama-sama kita ikuti artikel untuk mengetahui mengenai perkara ini dengan lebih mendalam lagi.

Untuk mendapatkan lebih banyak info tentang Keibubapaan, sila dapatkannya
di sini.

Puting kosong, objek ajaib untuk bayi

Buat anda yang mungkin belum tahu,
puting kosong adalah sejenis puting artifisial yang diperbuat daripada banyak bahan
 contohnya getah, plastik atau silikon.

Ia dicipta bagi menggantikan puting ibunya dalam jeda waktu menyusu badan untuk memuaskan
keperluan si kecil yang senantiasa ingin menghisap sesuatu
.

Namun apa yang menjadi kebimbangan adalah kebanyakan ibu bapa tidak tahu waktu bila paling sesuai untuk memberikan si kecil mereka objek ajaib ini.

Menurut American Academy of Pediatrics (AAP), sebenarnya tiada usia yang tepat untuk ibu bapa memberikan bayi puting kosong ini.

Namun adalah disarankan agar kalian menunggu sehingga si kecil anda berusia sekitar 4 minggu untuk elakkan mereka terkeliru.

Pun begitu, adakah puting ini sebenarnya bermanfaat atau membawa mudarat? Ada pro dan kontra ya!

Manfaat puting kosong

Ya, ia sememangnya objek ajaib yang boleh menenangkan bayi yang sedang asyik meragam akibat ketidakselaan yang dialami mereka.

Ia juga adalah satu alternatif terbaik untuk digunakan tidak kira di dalam rumah, luar rumah, kenderaan atau di mana-mana sahaja.

Berikut adalah beberapa manfaat jika bayi menghisapnya:

Membantu untuk lelap dan tidur nyenyak

Membantu untuk kekal tenang jika terbangun

Membantu untuk mengalih perhatian bayi ketika meragam

Mengelak bayi daripada mengalami sindrom kematian bayi mengejut (SIDS)

Baca juga:

Mudarat puting kosong

Setiap perkara yang bagus pasti ada sisi gelapnya dan objek ajaib ini juga tidak boleh lari daripadanya.

Berikut adalah beberapa mudarat jika bayi menghisapnya:

Membuat si kecil terkeliru dengan puting ibunya sendiri

Membuat si kecil lebih menggemari puting kosong tersebut

Membuat bayi terlalu bergantung terhadap objek itu

Memindahkan kuman dari puting kepada si kecil

Baiklah, sekarang ibu bapa di luar sana mungkin sudah boleh membuat keputusan sama ada untuk meneruskan untuk menggunakan ia atau tidak.

Pertimbangkan soal ini juga iaitu puting kosong dikatakan boleh buat gigi jongang! Benarkah?

Benarkah ia boleh buat gigi bayi jongang?

Adakah penyataan ini benar? Sebelum persoalan ini terjawab, mari kita sama-sama berkenalan dengan definisi jongang ini terlebih dahulu.

Untuk pengetahuan anda, jongang atau dalam bahasa saintifiknya malocclusion adalah kelainan yang berlaku pada jajaran gigi individu.

Kebiasaannya, ia perlu dirawat dengan menggunakan pendakap gigi bagi tujuan kosmetik atau sebarang komplikasi lain yang boleh berlaku.

Ia berpunca daripada beberapa perkara termasuklah:

#1. Genetik

Ada individu yang lahir dengan keadaan rahang tidak selari di atas dan bawahnya dek genetik keturunan mereka yang juga mempunyai fizikal sama.

#2. Kelainan gigi

Kadangkala, gigi kapak yang tumbuh untuk menggantikan gigi susu akan keluar secara tidak selari di antara satu sama lain menjadikannya berbeza.

Ini seterusnya akan mengakibatkan masalah jajaran gigi seperti tercipta ruang atau terlalu rapat lantas menyebabkan ia mungkin menjadi jongang.

#3. Wujud tumor atau sista pada mulut

Kewujudan tumor atau sista pada kawasan oral juga boleh menjadikan jajaran gigi tidak selari ekoran perubahan bentuk mulut anda.

Ini akan berlaku terutamanya ketika ia sedang membesar atau membengkak lantas mengakibatkan gigi terkeluar daripada landasannya.

#4. Tabiat menghisap ibu jari

Ibu bapa kalian mungkin tidak menipu bahawa tabiat suka menghisap ibu jari boleh menyebabkan gigi anda menjadi jongang!

Perbuatan ini sebenarnya boleh dikategorikan sebagai non-nutritive sucking behavior (NNSB) yang bermaksud tiada nutrisi boleh didapati jika dilakukan.

Sekiranya ia berterusan sehingga usia bayi 3 ke 4 tahun (ketika gigi susu mulai tumbuh) maka tekanan yang tercipta mungkin akan membuat gigi jongang.

#5. Puting kosong

Jadi, adakah memang benar
menghisap puting kosong
 juga boleh menyebabkan gigi jongang? Mungkin ya!

Untuk pengetahuan anda, perbuatan ini juga boleh dikategorikan sebagai NNSB kerana kesannya yang agak serupa dengan menghisap ibu jari sendiri.

Menurut kajian yang diterbitkan oleh Journal of the American Dental Association pada tahun 2016, objek ajaib ini dikaitkan dengan risiko malocclusion yang tinggi.

Konklusinya, kita semua boleh menyimpulkan bahawa memberi puting kosong kepada si kecil mungkin boleh membuat mereka jongang kemudian hari!

Oleh itu, pertimbangkanlah perkara ini setiap kali anda ingin menyumbat objek ajaib ini kepada si manja.


Gantikan Gula Dengan Pemanis Tiruan, Adakah Ini Bagus Untuk Pesakit Diabetes?

Bagi seorang pesakit kencing manis,
 makanan atau minuman yang tinggi gula sudah pasti akan jadi musuh ketat mereka
! Bagaimana pula dengan pemanis tiruan?

Persoalan ini sering kali akan bermain di fikiran penderita diabetes kerana ia adalah alternatif untuk mengambil hidangan dengan rasa manis namun tanpa gula.

Walau bagaimanapun, masih ramai yang belum tahu sama ada pemanis yang digunakan untuk menggantikan gula ini akan meningkatkan kadar gula dalam darah atau tidak.

Untuk mendapatkan lebih banyak info tentang Kencing Manis, sila dapatkannya
di sini.

Apa itu pemanis tiruan?

Untuk pengetahuan anda, pemanis tiruan atau gula alternatif adalah
sejenis bahan kimia yang digunakan untuk membuat makanan atau minuman itu manis
.

Rasanya adalah hampir sama dengan gula biasa namun ia mempunyai tahap rasa manis yang berlipat kali ganda berbanding gula biasa yang selalu digunakan.

Disebabkan itu, penggunaan pemanis ini adalah jauh lebih kecil jumlahnya jika hendak memberikan rasa manis yang sama dalam makanan atau minuman.

Antara faktor utama penggunaan gula alternatif ini sangat popular adalah kerana ia
hampir tidak mempunyai kalori, karbohirat dan kos penghasilan yang jauh lebih murah.

Selain itu, ramai daripada golongan pesakit kencing manis turut percaya bahawa pemanis ini tidak akan menjejaskan kondisi yang dialami oleh mereka itu.

Berapa jenis pemanis tiruan?

Sebenarnya, terdapat banyak jenis gula alternatif yang mungkin kita semua pernah ambil tanpa sedar dan masing-masing dijual dengan nama dan jenama berbeza.

Antara pemanis yang paling popular digunakan adalah seperti berikut:

Saccharin

– Biasa digunakan dalam minuman, jus, jeli dan yogurt serta memiliki tahap kemanisan antara 200 hingga 700 kali ganda

Sucralose

– Biasa digunakan dalam makanan, roti, gelatin dan gula-gula getah serta memiliki tahap kemanisan sehingga 600 kali ganda

Aspartame

– Mempunyai tahap kemanisan sehingga 200 kali ganda, ia tidak tahan dengan haba dan akan hilang rasa manis jika dipanaskan

Neotame

– Mempunyai tahap kemanisan sehingga 13,000 kali ganda, ia tahan dengan haba dan tidak akan hilang rasa manis jika dipanaskan

Advantame

– Biasa digunakan dalam produk minuman, serbuk minuman serta bahan memasak lain dan mempunyai tahap kemanisan sehingga 20,000 kali ganda

Acesulfame potassium
 – Biasa digunakan dalam pemanis mulut sejuk beku, gula-gula, kek dan air berkarbonat jenis diet

Stevia

–
Merupakan gula alternatif paling popular
, ia diekstrak daripada daun pokok Stevia Rebaudiana Bertoni dari benua Ameria Selatan

Luo Han Guo
 – Merupakan gula alternatif dari buah Luo Han Guo dan mempunyai tahap kemanisan antara 100 hingga 250 kali ganda

Walau apapun jenisnya, tujuan gula alternatif ini adalah satu sahaja yakni memaniskan makanan serta minuman tanpa penggunaan sebarang gula biasa.

Ia adalah satu alternatif yang sering kali digunakan oleh individu yang tidak ingin mengambil
terlalu banyak gula dalam diet mereka akibat kondisi tertentu.

Disebabkan itu, pesakit kencing manis gemar menggunakan pemanis tiruan ini. Pun begitu,
adakah ia selamat dan tidak akan menjejaskan kondisi
 mereka itu?

Baca juga:

Carta Kencing Manis Untuk Pesakit Diabetes, Ini 3 Jenis Ujian Bantu Uruskan Diabetes!

7 Jenis Minyak Masak Yang Sesuai Dan Sihat, Khas Buat Pesakit Kencing Manis!

Ia meningkatkan kadar gula dalam darah?

Bagi pesakit diabetes
, adalah sangat penting untuk mereka mengekalkan kadar gula dalam darah
 (glukosa) agar ia tidak berada pada aras yang terlalu tinggi.

Jika ia tidak berjaya dikawal, maka akan berlaku pelbagai jenis komplikasi kencing manis dan antara yang paling ditakuti adalah
amputasi anggota tubuh badan.

Menurut Pakar Endokrinologi M. Regina Castro,
artificial sweetener
 adalah selamat untuk diambil oleh pesakit diabetes dan tidak akan menjejaskan kondisi tersebut.

Ini kerana gula alternatif ini mungkin sama sekali tidak akan meningkatkan kadar gula dalam darah seperti mana yang berlaku jika ambil terlalu banyak gula biasa.

“Kebanyakan pemanis tiruan dikategorikan sebagai ‘free food’ yakni mempunyai kurang daripada 20 kalori dan kurang 5 gram karbohidrat yang sangat bagus untuk penderita diabetes.”, jelas Regina Castro lagi.

Pun begitu, anda juga perlu ingat bahawa ada kemungkinan di mana bahan lain dalam makanan atau minuman dengan gula alternatif ini yang
berisiko tingkatkan kadar glukosa
.

Jadi, adakah ia alternatif terbaik untuk pesakit diabetes?

Secara umumnya, gula alternatif merupakan pengganti gula yang terbaik untuk pesakit kencing manis jika masih mahukan hidangan dengan rasa yang manis.

Sekiranya anda ada sebarang persoalan mengenai pemanis ini, sila berkomunikasi dan berkonsultasi dengan doktor atau pakar diet bagi merungkai persoalan di minda anda.


Bencana Alam Bukan Saja Musnahkan Alam & Harta Benda, Malah Juga Kesihatan, Jaga-jaga, Ya!

Untuk pengetahuan anda, 13 Oktober pada setiap tahun adalah Hari Pengurangan Bencana Alam Sedunia yang mungkin ramai belum tahu tentangnya.

Hari ini diwujudkan bertujuan memupuk kesedaran dalam diri penduduk dunia akan kepentingan mempunyai pengetahuan tentang bencana alam ini.

Ini kerana malapetaka alam yang mungkin menimpa bukan sahaja akan menggoncang kewangan dan kediaman malahan juga kesihatan para penduduk.

Jom sama-sama kita semua ikuti artikel ini untuk tahu dengan lebih lanjut lagi mengenainya!

Malaysia & malapetaka alam

Seharusnya kita selalu mengucapkan syukur kerana dilahirkan dan ditempatkan sebagai penduduk negara
Malaysia yang aman sejahtera
.

Ini kerana negara kita adalah antara negara yang kurang terjadi tragedi malapetaka alam seperti mana negara-negara jiran kita yang lain.

Ambil contoh negara jiran kita Indonesia yang terkenal dengan gunung berapinya, sementara kita langsung tidak mempunyai gunung seperti itu.

Pun begitu, ia bukanlah bermakna Malaysia langsung terkecuali dari sebarang bencana alam kerana masih wujud risiko yang agak tinggi.

Antara bencana alam yang sering terjadi di negara kita termasuklah:

Tanah runtuh

Gempa bumi

Puting beliung

Banjir

Dipengaruhi oleh faktor kedudukan negara kita yang berada di atas garisan khatulistiwa,
 bencana banjir pasti akan menimpa setiap tahun
.

Ini terutamanya akan berlaku buat negeri yang terletak di bahagian pantai timur seperti Kelantan, Terengganu dan Pahang serta beberapa tempat lain.

Walaupun tidaklah begitu teruk, kita masih perlu berwaspada dengan bencana seperti ini setiap masa ya?

Bahaya bencana alam semula jadi

Tidak dinafikan, tiada apa yang boleh kita semua lakukan dalam usaha mengekang malapetaka alam ini berlaku kerana ia adalah lumrah alam semula jadi.

Setiap tahun, jutaan manusia akan mengalami kesan buruk akibat bencana alam seperti banjir, tanah runtuh, puting beliung dan gempa bumi.

Mereka mungkin akan kehilangan sumber kewangan serta kediaman yang sekali gus menjejaskan kehidupan individu secara total.

Bahaya bencana alam ini adalah ia boleh berlaku secara tiba-tiba sahaja tanpa diduga oleh minda cerdik manusia.

Contohnya tragedi tsunami di Acheh, Indonesia
 pada tahun 2004 yang berlaku tanpa sebarang petanda jelas.

Akibatnya, aspek kewangan, kediaman dan kesihatan individu semua telah terjejas malah menyebabkan kematian secara langsung atau tidak langsung.

Bencana alam buatan manusia

Jangan hanya menyalahkan alam semesta sahaja kerana ketahuilah bahawa malapetaka yang berlaku di bumi ini juga mungkin disebabkan oleh diri kita sendiri.

Sikap kita yang acuh tidak acuh dalam banyak perkara seperti membuang sampah merata-rata ke dalam sungai atau parit akan menyebabkan sistem longkang terjejas.

Akibatnya,
 kejadian banjir akan berlaku tanpa kita sedari sebab dan risikonya
.

Disebabkan itu, bertanggungjawablah pada diri sendiri dan masyarakat dengan tidak melakukan sebarang perkara yang tanpa sedar boleh mendorong kejadian bala.

Tepuk dada dan tanya selera ya?

Kesihatan juga akan terjejas

Setiap kali berlaku malapetaka alam seperti yang kami nyatakan di atas, pelbagai aspek kehidupan akan terjejas antaranya kewangan dan kediaman.

Namun mungkin ramai yang kurang cakna mengenai satu lagi aspek terpenting dalam kehidupan kita iaitu kesihatan tubuh badan semasa bencana alam.

Isu kesihatan awam
 ketika kejadian malapetaka awam adalah amat penting kerana tanpa pengetahuan mengenainya, sudah pasti tubuh badan akan terjejas.

Bekalan makanan & minuman

Antara isu kesihatan awam yang paling perlu dibicarakan ketika bala menimpa adalah bekalan makanan, minuman, pakaian dan tempat tinggal.

Ketika bencana berlaku, stok makanan dan minuman pasti akan menjadi terhad serta kurang bersih menjadikannya kurang berkhasiat untuk diambil.

Bekalan air kegunaan seharian

Begitu juga dengan bekalan air untuk mandi atau minum yang sudah pasti akan terjejas terutamanya jika berlaku kejadian alam seperti banjir.

Dalam pada itu, air yang bertakung ketika banjir ini juga berisiko membiakkan dan menempatkan nyamuk pembawa penyakit seperti aedes.

Bekalan ubatan berkurangan

Kejadian bencana sudah pasti akan merosakkan infrastruktur seperti jalan raya dan pengangkutan yang sekali gus akan mengehadkan pergerakan kita.

Ekoran itu, kita semua mungkin terpaksa hidup dengan bekalan ubatan yang tidak mencukupi kerana tiada jalan untuk bergerak secara bebas lagi.

Trauma mental dan fizikal

Apa yang paling menakutkan jika berlaku sebarang malapetaka awam seperti yang kami nyatakan di atas tadi adalah tentu sekali trauma mental dan fizikal.

Pada aspek fizikal, anda mungkin akan mengalami kecederaan sama ada ringan atau teruk akibat terperangkap di tempat kejadian.

Pada aspek mental, anda mungkin pula mengalami episod gangguan seperti stres, kegelisahan dan kemurungan akibat kejadian.

Konklusinya, tolong jangan sesekali beranggapan bahawa bencana alam hanya akan menjejaskan aspek kehidupan lain selain kesihatan ya?

Sila jaga diri, keluarga, sahabat dan masyarakat setempat sekiranya berlaku sebarang malapetaka awam demi kehidupan yang lebih sihat dan sejahtera!


Hanya Dengan Sakit Otot Boleh Buat Nyawa Anda Melayang! Jadi, Jangan Ambil Remeh

Rhabdomyolysis merupakan penyakit yang jarang kita dengar. Namun, ia adalah sindrom yang boleh mengancam nyawa hanya dengan gejala sendi otot robek.

Rhabdomyolysis terjadi akibat kerosakan otot yang menyebabkan fiber otot robek dan pecah, serta kandungannya bocor ke dalam sistem darah.

Ia dikenali sebagai suatu sindrom kerana boleh berakhir dengan kerosakan pelbagai sistem organ dalam badan yang lain.

Sendi otot robek rupanya ada sindrom mengancam nyawa!

Tidak banyak data mengenai penyakit ini di Malaysia. Di Amerika, lebih 26,000 kes dilaporkan setahun.

Antara punca yang diketahui menjadi penyebab sindrom sendi otot robek rhabdomyolysis adalah:

Pengambilan alkohol berlebihan

Ubatan seperti statin dan fibrate yang digunakan dalam rawatan kolesterol tinggi, colchicine bagi rawatan penyakit gout, steroid dan antibiotik

Penyalahgunaan dadah seperti amphetamine, ecstacy, kokain

Trauma seperti
crush

injury
, kena panahan kilat, renjatan elektrik dan luka terbakar tahap 3

Suhu yang tinggi seperti strok haba

Senaman yang berat atau
latihan sukan yang intensif
 menyebabkan kecederaan otot

Lain-lain seperti faktor keturunan, jangkitan yang teruk, penyakit endokrin

Tanda atau gejala sendi otot robek rhabdomyolysis

Pada awalnya, penyakit ini tidak mudah dikesan kerana mungkin tidak bergejala. Apabila sudah ada komplikasi baru ia mula memberikan tanda-tanda yang lebih sistemik dan tidak spesifik.

Contoh gejala yang mungkin ada:

Sakit otot yang melampau, mungkin disertai dengan kemerahan dan bengkak di kawasan itu

Penat dan lesu

Demam

Muntah-muntah

Keliru atau delirium

Kencing berwarna gelap/keruh

Jantung berdebar

Paling penting adalah untuk mengesan rhabdomyolysis seawal mungkin.

Sindrom sendi otot robek ini mempunyai gejala yang tidak khusus kerana ia bergantung kepada faktor penyebabnya.

Walaupun begitu, ujian bagi mengenal pasti rhabdomyolysis perlulah dijalankan serta-merta jika terdapat kemungkinan penyakit ini.

Ia adalah kritikal dalam usaha untuk mengelakkan komplikasi yang boleh meragut nyawa.

Bagaimana diagnosis otot robek rhabdomyolysis dibuat?

Beberapa siri ujian makmal akan dijalankan oleh doktor anda. Ini termasuk ujian darah dan ujian air kencing.

Berikut adalah senarai ujian yang selalunya dijalankan:

Ujian darah

Fungsi buah pinggang (mengesan komplikasi kerosakan buah pinggang)

Creatine kinase
 (produk daripada kerosakan otot)

Fungsi hati (mengesan komplikasi keradangan hati)

Full blood count
 (mengesan komplikasi pembekuan darah,
Disseminated Intravascular Coagulation
)

Ujian air kencing

Melihat warna dan kepekatan urin

Mengesan kehadiran myoglobin akibat komplikasi buah pinggang (myoglobinuria)

ECG

Untuk mengesan
arrhythmia
 (rentak jantung yang abnormal)

Myoglobin merupakan protein yang hadir dalam otot. Apabila otot pecah, protein ini akan dibebaskan ke dalam salur darah dan akhirnya berakhir di buah pinggang bagi proses tapisan.

Myoglobin adalah toksik untuk sel-sel buah pinggang dan sekiranya ia tersumbat di situ, maka
kegagalan buah pinggang
 akan berlaku dan tidak boleh diubati.

Keadaan ini menyebabkan pesakit akan memerlukan
dialisis
 seumur hidup.

Senarai komplikasi akibat sindrom rhabdomyolysis

Apabila otot rosak dan pecah, ia melepaskan kandungannya ke dalam salur darah. Kandungan otot ini sesetengahnya adalah toksik, jika berlebihan dalam darah mahupun sistem organ lain.

Contohnya, paras elektrolit seperti kalsium, kalium,
asid urik
dan fosfat hasil daripada pecahan otot menyebabkan kandungan elektrolit tidak seimbang dalam darah.

Ini akan mengakibatkan gangguan rentak jantung, kegagalan jantung, dehidrasi,
kegagalan buah pinggang
 dan kerosakan hati.

#1 Kerosakan buah pinggang

Ramai pesakit rhabdomyolysis berakhir dengan kegagalan buah pinggang yang memerlukan rawatan
dialisis
 seumur hidup.

Ini merupakan komplikasi lewat yang paling serius jika diagnosis ini lambat dikesan.

Kehadiran myoglobin, iaitu sejenis protein dalam otot di dalam urin menunjukkan protein ini telah sampai ke buah pinggang.

Sekiranya ia tersumbat dalam proses penapisan, ia akan menjadi toksik pada sel-sel buah pinggang dan akhirnya buah pinggang menjadi rosak.

#2 Ketidakseimbangan elektrolit

Elektrolit dalam darah akan menjadi berlebihan dan berkurangan akibat pembebasan bahan dalam otot ini ke dalam kitaran darah.

Hyperkalemia atau paras kalium yang tinggi boleh menyebabkan
arrhythmi
a, iaitu sejenis
gangguan pada rentak jantung
. Jika lebih serius, ia akan berakhir dengan jantung terhenti (
cardiac arrest
).

Kandungan fosfat yang tinggi dalam darah hasil pecahan otot akan mengakibatkan tahap kalsium berkurangan. Hypocalcemia boleh menyebabkan kekejangan otot.

Asid urik pula dikaitkan dengan sakit gout dan batu karang.

#3 Kerosakan hati

Protease adalah sejenis enzim yang juga dilepaskan dalam kitaran darah apabila kerosakan otot berlaku. Ia berkebolehan merosakkan hati dengan keradangan.

#4 DIVC (disseminated intravascular coagulation)

Suatu kondisi pembekuan darah abnormal di mana darah beku terbentuk di merata-rata sistem dalam badan menyebabkan gangguan salur darah terutamanya yang bersaiz kecil. Selalunya ini adalah keadaan kecemasan yang perlu dirawat segera.

Apakah rawatan jika otot robek?

Sasaran utama dalam merawat rhabdomyolysis peringkat awal adalah membetulkan elektrolit dan mengekalkan tahap hidrasi yang optima.

Paling utama, objektif rawatan adalah untuk mengelakkan daripada kegagalan buah pinggang sehingga memerlukan dialisis.

Kesemuanya perlulah dilakukan di bawah pemerhatian yang ketat oleh doktor pakar dan perlukan kemasukan ke hospital.


Wanita Berusia 30 Tahun Ke Atas Berisiko Tinggi Alami Jeragat Muka! Ini 5 Puncanya

Walaupun bukan semua yang mengalaminya, namun kondisi jeragat muka
sering kali terjadi kepada wanita
 terutama apabila mereka sudah mula masuk usia 30 tahun ke atas. Persoalannya, kenapa dan bagaimana cara bagi orang perempuan mengelak, mengawal dan merawat masalah ini?

Untuk mendapatkan lebih banyak informasi tentang Kesihatan Kulit, anda boleh klik
di sini
.

Apa beza di antara jerawat & jeragat muka?

Ramai yang keliru di antara jerawat dan jeragat. Untuk pengetahuan anda semua, jerawat adalah masalah kulit berkenaan liang pori manakala jeragat pula lebih berkaitan dengan pigmentasi.

Jeragat atau
open comedo
merupakan masalah kulit kronik di mana wujud
 tompok-tompok kecil pada wajah
 terutama kawasan dahi, pipi, hidung, mulut atau boleh terjadi di tempat yang lain.

Antara ciri utama jeragat adalah ia bakal menyebabkan wujud tompok-tompok kecil dengan tona warna berbeza berbanding kulit asal lantas menyebabkan masalah
 tona kulit yang tidak sekata
.

Kebiasaannya,
 tompok jeragat mungkin
 berwarna seakan kecoklatan atau kehitaman bergantung kepada warna kulit individu itu sendiri. Ia juga mampu bercantum di antara satu sama lain lantas mengakibatkan masalah kulit kronik ini lebih besar dan banyak.

Jika masalah jeragat di muka dibiarkan tanpa pengambilan ubatan atau rawatan, maka ada risiko membuatkan ia lebih teruk sekali gus menjejaskan kecantikan wajah dan keyakinan diri anda!

Kenapa wanita dewasa itu lebih tinggi risiko?

Apa yang agak membimbangkan adalah kenyataan di mana wanita lebih berisiko mengalami jeragat berbanding lelaki sedangkan kaum Hawa biasanya lebih mementingkan
kecantikan kulit wajah
.

Berikut merupakan beberapa punca dan faktor risiko kenapa wanita lebih berisiko mengalami masalah jeragat:

Punca jeragat muka wanita #1. Genetik

Pertama, keturunan akan memainkan peranan penting dalam masalah kulit yang dialami. Jika ada ahli keluarga yang
 mempunyai masalah jeragat
, anda juga ada risiko mengalami perkara sama.

Khusus bagi wanita, genetik masalah kulit si ibu mungkin diwariskan kepada anak perempuan dan seterusnya cucu atau cicit. Pun begitu, genetik dari sebelah bapa turut tidak boleh dikecualikan.

Punca jeragat muka wanita #2. Hormon

Perubahan hormon yang berlaku di dalam tubuh badan semasa haid atau hamil juga akan memicu masalah jeragat muka. Ini adalah antara faktor risiko yang mungkin mustahil untuk dielakkan wanita.

Tidak hanya itu, pengambilan pil perancang atau masalah kesihatan tubuh badan wanita lain turut boleh
menjadi dalang masalah kulit
 termasuk jeragat dan pelbagai lagi isu kesihatan perempuan.

#3. Penyalahgunaan produk kosmetik

Insan yang bernama wanita amat sinonim dengan
penggunaan produk kosmetik
 termasuk pencuci, pelembap, alat solek dan lain-lain. Malangnya, ada risiko untuk anda tersilap cara penggunaan.

Kesilapan memilih dan memakai produk kurang kualiti boleh mencetuskan masalah kulit termasuk jeragat angkara kandungan bahan kimia yang tidak baik untuk kulit. Kesannya, kulit mungkin akan rosak, sensitif, nipis lantas tinggi risiko untuk mengalami jeragat.

Baca lagi artikel berkaitan:

Produk Kulit Berasaskan Niacinamide Yang Tengah Hot Di Pasaran, Ada Kesan Sampingan Ke?

4 Bahan Semula Jadi Untuk Kulit Cantik & Berseri, Tak Payah Lagi Pakai Produk Mahal!

5 Produk Penjagaan Kulit Terbaik yang Mungkin Anda Lupa!

#4. Sinaran daripada cahaya matahari

Ya, memang benar bahawa sinaran cahaya matahari turut boleh menjejaskan lelaki namun ia lebih berbahaya kepada wanita ekoran sifat semula jadi kulit orang perempuan yang jauh lebih nipis.

Akibatnya, cahaya ultra ungu A dan B daripada matahari yang terdedah terlampau lama dan kerap
boleh merosakkan kulit
 sekali gus menyebabkan masalah jeragat, tona tidak sekata atau kanser.

Sebab jeragat muka wanita #5. Penuaan

Akhir sekali, jeragat di muka wanita adalah disebabkan proses
penuaan secara semula jadi
. Di saat wanita mencapai usia 30-an, tahap kecantikan dan kesihatan kulit akan menurun mendadak.

Proses penuaan alami ini pula boleh menjadi bertambah teruk apabila wanita mula memasuki usia menopaus iaitu ketika 40-an dan ke atas. Ini juga adalah faktor risiko yang tidak boleh dielak.

Namun,
 penuaan masih boleh dilambatkan
 meskipun tidak boleh dihentikan, dengan cara pengamalan gaya hidup sihat dalam aspek pemakanan ideal, pengambilan ubat serta penjagaan kesihatan yang cukup baik terutama jika ia dilakukan pada kadar paling segera.

Dapatkan nasihat daripada pakar kulit!

Hakikatnya, masalah jeragat mungkin sukar untuk dielak namun masih boleh dikawal dan dirawat dengan baik. Selain mendapatkan ubatan dan rawatan
daripada pakar kulit
, pastikan anda prihatin jika ada sebarang masalah abnormal berlaku pada kulit dan wajah ya!


Melawan Polio Menggunakan Paru-Paru Besi

Virus polio mungkin sesuatu yang sangat asing bagi masyarakat hari ini.

Selepas vaksin pertama diperkenalkan oleh Jonas Salk pada tahun 1955, kemudian oleh Albert Sabin pada tahun 1960, bilangan kes berkurang dengan mendadak.

Sejarah ringkas virus polio

Penyakit ini dipercayai telah wujud secara beribu tahun dahulu. Malah, rekod di Mesir menunjukkan gambaran seorang manusia dengan penyakit polio diukir pada batu yang dikatakan berumur antara 1403-1365 sebelum Masihi.

Di zaman moden pula,
penyakit ini mula mendapat perhatian
 bermula awal abad ke-20 apabila berlaku wabak polio di Norway dan Sweden, kemudian di Amerika Syarikat.

Kepadatan penduduk dan kebersihan menjadi faktor utama dalam penyebaran virus ini.

Pada tahun 2017, hanya lebih kurang 22 kes dilaporkan di seluruh dunia.

Pemberian vaksin menjadi sebab utama kepada penurunan
 kes secara mendadak. Malaysia sudah tidak melaporkan sebarang kes sejak Oktober 2000.

Paru-paru besi atau
iron lung

Antara punca kematian virus polio adalah kegagalan untuk bernafas disebabkan lumpuh pada otot pernafasan.

Oleh sebab itu, dua orang Profesor Universiti Harvard, Philip Drinker dan Louis Agassiz Shaw mencipta alat bantuan pernafasan untuk pesakit yang disebut sebagai paru-paru besi atau
iron lung
 (lihat gambar di bawah) pada tahun 1928.

Pesakit dimasukkan ke dalam sebuah tiub kedap udara dengan kepala di luar.

Mesin tersebut akan mengurangkan tekanan udara di dalam tiub untuk menghasilkan tekanan negatif, seterusnya menyebabkan udara masuk ke dalam paru-paru.

Kemudian tekanan udara dikembalikan kepada asal bagi membolehkan udara keluar.

Biasanya, pesakit perlu berada di dalam paru-paru besi ini selama satu atau dua minggu
sebelum boleh bernafas dengan sendiri.

Namun, bagi yang mengalami lumpuh kekal, mereka mungkin perlu menggunakannya seumur hidup.

Itulah sejarah bagaimana penyakit virus polio
dirawat satu ketika dahulu
. Ia mungkin agak seram jika difikirkan, apatah lagi ingin mengalaminya.

Oleh itu, kita hendaklah belajar daripada apa yang telah berlaku sewaktu dahulu agar boleh terus maju dalam kehidupan.

Perkembangan teknologi di dalam bidang kesihatan, khususnya, telah memberikan manfaat kepada ramai manusia.

Ambillah peluang untuk menikmati manfaat ini dan jangan takut dengan momokan sesetengah pihak bahawa perubatan moden (contohnya vaksin) adalah bahaya dan tidak selamat.


Benarkah Pendarahan Di Dalam Rahim Petanda Kanser Rahim?

Terdapat pelbagai jenis faktor yang boleh menyebabkan berlakunya pendarahan di dalam rahim.

Mungkin anda
khuatir akan risiko kanser rahim
 memandangkan trend insiden keadaan kesihatan tersebut menunjukkan corak peningkatan tahun demi tahun.

Namun begitu, diagnosis awal boleh meningkatkan peluang untuk anda mencapai kesembuhan dengan rawatan tertentu.

Saya ada kanser ke jika mengalami pendarahan di dalam rahim?

Diagnosis kanser tidak boleh dibuat sewenang-wenangnya jika anda hanya mengalami pendarahan di dalam rahim.

Tambahan pula sumber pendarahan kebiasaannya sukar untuk dikenal pasti oleh mereka yang mengalaminya.

Keadaan ini boleh mencetuskan panik tanpa mengira diagnosis lain yang berkemungkinan
menyebabkan simptom pendarahan tersebut
.

Oleh sebab itulah rujukan kepada golongan profesional amat penting bagi membantu mencapai diagnosis yang tepat.

Walaupun kanser endometrial sering dikaitkan dengan pendarahan sebagai simptom awal, namun terdapat banyak jenis masalah kesihatan lain yang turut dimanifestasikan dengan gejala tersebut.

Oleh sebab itulah doktor akan memeriksa dengan lebih teliti bagi mengelakkan kesalahan diagnosis sehingga boleh menyebabkan pesakit cemas.

Umumnya, pendarahan merupakan
gejala awal kanser rahim
 yang mudah dikesan oleh penghidap itu sendiri.

Rawatan agresif pada peringkat awal kanser boleh memberikan peluang kesembuhan yang tinggi.

Menurut Institut Kanser Amerika Syarikat, kira-kira 3 daripada 100 wanita akan didiagnosis dengan masalah kesihatan ini seumur hidup mereka.

Jika dilihat pada prognosis rawatan pula, kira-kira 80% pesakit kanser rahim hidup untuk sekurang-kurangnya 5 tahun atau lebih selepas menerima diagnosis kanser.

Statistik tersebut menekankan kepentingan pengesanan dan
rawatan bagi memastikan peluang kelangsungan hidup
 berada pada paras yang optimum.

Pendarahan rahim, bukan satu-satunya simptom kanser endometrial

Seperti masalah kesihatan lain, kanser endometrial tidak boleh didefinisikan dengan satu simptom semata-mata.

Antara gejala yang sering dikaitkan dengan kanser adalah pendarahan di dalam rahim. Ia sememangnya simptom yang lazim dialami oleh wanita.

Antara karakter pendarahan yang boleh dimanifestasikan oleh kanser rahim adalah:

Perubahan pada durasi atau kadar pendarahan semasa tempoh pendarahan haid.

Pendarahan faraj atau pendarahan kecil
 (hanya tompokan) di antara dua tempoh pendarahan haid.

Pendarahan faraj selepas disahkan menopaus.

Selain daripada simptom pendarahan, mereka yang didiagnosis dengan masalah kanser rahim juga boleh mengalami simptom:

Cecair jernih atau bercampur darah yang keluar daripada faraj.

Sakit pada bahagian abdomen belah bawah.

Sakit ketika melakukan hubungan seks.

Namun perlu diingat, bukan semua wanita yang mengalami simptom di atas didiagnosis dengan masalah kanser.

Oleh sebab itulah penting bagi anda yang mengalami simptom di atas untuk berjumpa dengan doktor bagi mendapatkan khidmat nasihat kesihatan.

Simptom di atas juga boleh dialami oleh mereka yang didiagnosis oleh
kanser ginekologi (kanser wanita) yang lain
.

Seperti jenis kanser yang lain, tahap keseriusan simptom bergantung kepada tahap kanser yang dialami.

Bagi kanser rahim, ia terbahagi kepada 4 tahap:

Tahap 1: Kanser hanya terhad pada rahim.

Tahap 2: Kanser ada pada organ rahim dan serviks.

Tahap 3: Kanser sudah merebak ke organ berdekatan dengan uterus seperti rektum atau pundi kencing. Ia juga boleh merebak ke tiub falopian, ovari, faraj dan kelenjar limfa terdekat.

Tahap 4: Kanser sudah tersebar di luar kawasan pelvik.

Rawatan yang berkaitan

Terdapat pelbagai jenis rawatan bagi
masalah kanser rahim bergantung kepada tahap kanser
 yang dialami.

Antaranya adalah seperti berikut:

Pembedahan: Pakar bedah akan membuang rahim. Dalam situasi tertentu, organ lain seperti ovari dan tiub falopian juga akan dibuang sekali. Jika terdapat bukti penyebaran kanser kepada kelenjar limfa berdekatan, beberapa pembedahan tambahan mungkin akan dijadualkan mengikut kesesuaian keadaan klinikal.

Terapi radiasi: Kaedah rawatan ini menggunakan sinaran bertenaga tinggi untuk membunuh sel kanser. Ia boleh disarankan selepas pembedahan bagi membunuh sisa sel kanser yang tertinggal. Ada juga kes di mana doktor akan mempreskripsikan terapi radiasi sebelum pembedahan untuk mengecilkan tumor.

Terapi kemo: Sama seperti terapi radio,
tujuan pemberian terapi ini adalah untuk membunuh sel kanser
. Namun ia melibatkan penggunaan ubat anti kanser. Protokol rawatan ini kebiasaannya akan disarankan kepada kanser yang telah merebak ke seluruh badan atau mereka yang didiagnosis dengan kanser semula selepas sembuh.

Terapi hormon: Protokol rawatan ini melibatkan penggunaan ubat untuk menghalang tindakan hormon bagi merencatkan tumbesaran sel kanser rahim. Mereka yang mengalami kanser endometrial tahap 3 ke atas lazimnya akan disarankan untuk menjalani rawatan ini.

Konklusi

Pendarahan di dalam rahim bukanlah satu-satunya simptom yang lazim dialami oleh penghidap kanser endometrial.

Jika anda mengalami gejala tersebut, terdapat pelbagai jenis diagnosis yang berkait dengannya.

Sekiranya anda mempunyai sebarang persoalan, ajukannya kepada doktor perubatan yang bertauliah untuk khidmat nasihat kesihatan.


Orang Kata Kalau Kita Semakin Tua, Semakin Gemuk. Benarkah Hipotesis Ini?

Orang kata kalau kita semakin tua semakin gemuk. Ini adalah hipotesis yang sangat popular. Namun, adakah ia fakta atau mitos?

Benarkah kita semakin tua semakin gemuk?

Siapa sahaja yang tidak mengenali aktor Brad Pitt yang popular menerusi pelbagai filem lakonannya seperti
Mr. & Mrs. Smith
 dan
World War Z.

Jika diperhatikan, semakin tua usianya, semakin tampan rupanya.

Begitu juga dengan bentuk badannya yang masih
maintain
dan
fit
,

meskipun usianya kini sudah mencecah 5 dekad.

Persoalannya, adakah semua individu akan kekal
 mempunyai bentuk badan yang menarik
 apabila tua kelak atau sebaliknya?

Kini, terdapat satu kajian yang mengatakan kita sebenarnya mungkin akan menjadi semakin gemuk apabila semakin tua!

Ingin tahu kesahihannya?
Sila ikuti artikel ini dengan lebih lanjut.

Kajian tentang gemuk dan usia…

Menurut kajian yang dijalankan oleh
Karolinska Institutet
di Sweden, ia adalah benar. Mereka juga telah menemui apakah punca sebenar ia terjadi.

Sebenarnya, punca kita menjadi semakin gemuk apabila semakin tua adalah disebabkan oleh kitaran semula
lemak di dalam tisu tubuh badan
 kita akan berkurangan.

Ia adalah seiring dengan peningkatan usia sekali gus menyebabkan berat badan kita lebih mudah meningkat meskipun anda tidak makan banyak dan lebih kerap bersenam pada usia senja anda.

Kajian ini dijalankan dengan meneliti sel lemak pada 54 lelaki dan wanita selama kira-kira 13 tahun.

Seiring dengan perjalanan usia mereka, didapati bahawa kitaran semula lemak di dalam tisu akan berkurangan tidak kira sama ada berat badan mereka meningkat atau tidak.

Ini menunjukkan bahawa memang faktor usia adalah salah satu
faktor yang menyebabkan kita menjadi semakin gemuk
.

Pun begitu, ia juga sebenarnya bergantung kepada beberapa faktor yang lain seperti gaya hidup dan paling penting, pemakanan.

Jadi, apa yang anda perlu lakukan?

Siapa sahaja yang mahu menjadi gemuk seperti karikatur yang terdapat dalam lambang jenama tayar terkemuka dunia,
Michelin
 apabila tua nanti, bukan?

Oleh itu, ada beberapa perkara yang anda perlu patuh dan buat untuk sentiasa mengekalkan berat badan yang ideal, termasuklah:

Hadkan pengambilan kalori

Hadkan pengambilan karbohidrat

Lebihkan pengambilan protein

Makan lebih banyak sayur-sayuran dan buah-buahan

Pastikan anda tidak terlepas waktu sarapan

Pastikan anda lebih kerap bersenam

Lakukan aktiviti angkat berat

Dapatkan tidur yang mencukupi

Sentiasa kekal berhidrasi

Kawal stres

Jangan manjakan diri dengan
cheat day

Buang gaya hidup sedentari seperti menghisap rokok dan meminum alkohol

Secara teorinya, kita memang akan menjadi semakin gemuk apabila semakin tua ekoran daripada kitaran semula lipid dalam tisu yang akan berkurangan.

Pun begitu, kita masih berpeluang menjaga atau mengawal berat badan kita dengan mengamalkan gaya hidup dan pemakanan yang sihat.

Jadi, impian anda untuk tampak segak walaupun sudah tua seperti Brad Pitt masih wujud asalkan anda
kekal positif dalam penjagaan berat badan anda
.